cyanic-selkie/wikianc huggingface dataset:
ཤཱ་རིའི་བུ།
ཤཱ་རིའི་བུ་ནི་སངས་རྒྱས་བཅོམ་ལྡན་འདས་ཀྱི་དགེ་ཕྲུག་མཆོག་ཟུང་གཉིས་ཀྱི་ཡ་གྱལ་དང་། ཤེས་རབ་དང་ལྡན་པ་རྣམས་ཀྱི་མཆོག་ཅེས་འབོད་པ་རེད།
འཛམ་གླིང་འཁྲུག་ཆེན་གཉིས་པ་
འཛམ་གླིང་འཁྲུག་ཆེན་གཉིས་པ།
ཟླ་༤ཚེས་༡༧ཉིན་
ཟླ་༤ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༧པ་ཡིན། ལོ་མཇུག་ལ་ད་དུང་ཉིན་༢༥༨ཡོད།
ཨ་མྱེ་རྨ་ཆེན།
གངས་ཀྱི་རི་བོ་ཨ་མྱེ་རྨ་ཆེན་ནི་མཚོ་སྔོན་ཞིང་ཆེན་མགོ་ལོགས་བོད་རིགས་རང་སྐྱོང་ཁུལ་རྨ་ཆེན་རྫོང་ཁོངས་སུ་ཡོད། དེ་ལ་རྨ་རྒྱལ་སྦོམ་ར་དང་རྨ་རྒྱལ་གངས་རི་ཡང་ཟེར། མཐོ་ཚད་རྒྱ་མཚོའི་ངོས་ལས་6282mཡིན། སྲིད་པ་ཆགས་པའི་ལྷ་དགུ་ནང་གསེས་གཞི་གདག་མཐུ་བོ་ཆེ་ཨ་མྱེ་རྨ་ཆེན་གྱི་གནས་རི་ཡིན་པར་བཤད། འདི་ནི་མདོ་ཁམས་ཀྱི་བདག་པོ་ས་བཅུ་ཐོབ་པའི་སངས་རྒྱས་ཡིན་པར་གྲགས། ཁོང་ལ་སྲས་དང་སྲས་མོ་མང་བ་ལས་དེ་དང་དེའི་གནས་རི་ནི་ཨ་མདོའི་ཁམས་ཀུན་ལ་ཁྱབ་ཡོད་དོ། །
ལོ་རྒྱུས།
ཧྶ྄་དསྗདས྄་དསལ
གནས་སྐོར།
སླེཝྗ་ེཝལཇ྄ེཝལ་
ད་ལྟའི་གནས་བབས།
སཇ྄་ེཝྗཝེས་ླའྗཇ྄ེཝ྄ོིིིརག་ཙནཙ་ནསའ྄་འས྄ླཀཅམ་་འསཇ྄ྗག
རྣམ་པར་སྣང་མཛད།
རྣམ་པར་སྣང་མཛད་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཞྭ་དམར་རིན་པོ་ཆེ་མི་ཕམ་ཆོས་ཀྱི་བློ་གྲོས
ཞྭ་དམར་རིན་པོ་ཆེ་མི་ཕམ་ཆོས་ཀྱི་བློ་གྲོས་ནིཀརྨ་བཀའ་བརྒྱུད་ཀྱི་ཞྭ་དམར་པ་ཞིག་རེད།
ཐར་པ་གླིང
ཐར་པ་གླིང་ནི། ད་ལྟའི་ཆུ་ཤུར་རྫོང་ནས་སྤྱི་ལེ་བརྒྱད་ཙམ་སོང་ན་ཐར་པ་གླིང་གྲོང་དབུས་སུ་དགོན་དེ་མཇལ་རྒྱུ་ཡོད། ཐོག་མར་དགོན་དེ་རྙིང་དགོན་ཡིན་པ་ལ་རྒྱལ་བ་སྐལ་བཟང་དུས་དགེ་ལྡན་པར་བསྒྱུར་གནང་རྗེས་རྩེ་རྣམ་རྒྱལ་གྲྭ་ཚང་གི་གཞིས་དགོན་དུ་འགྱུར། ཐར་པ་གླིང་གི་སྡེའང་རྣམ་རྒྱལ་གྲྭ་ཚང་གི་ཡིན། སྐྱབས་རྗེ་ཁང་གསར་རིན་པོ་ཆེའང་གནས་དེར་ཡུན་རིང་བཞུགས་ཤིང་མཐར་དགོངས་པ་གཞན་དོན་དུ་ཕེབས་སའང་གནས་དེར་ཡིན། དགོན་དེ་ནས་གྲྭ་པ་ལྔ་རེ་ཟླ་རེ་བྱས་ནས་རྩེ་ལ་རྒྱུན་མཆོད་པར་ཕེབས་དགོས་ཤིང་། རྣམ་རྒྱལ་གྲྭ་ཚང་གི་གྲྭ་སྐལ་གཅིག་གི་འགྱེད་ཕོགས་གནང་སྲོལ་ཡོད། རྒྱུན་དུ་རྒྱལ་བ་རིན་པོ་ཆེའི་ཞབས་རིམ་སྒྲུབ་པ་དང་། སྐབས་རེ་ཁྲལ་སྡེ་ལས་ཁུངས་ཀྱི་དངོས་རྫས་དབོར་སྐྱེལ་སོགས་ལས་ཀ་ཙག་ཙིག་གནང་དགོས། སྔོན་འདུ་ཁང་ཀ་བ་ཉེར་གཉིས་ནང་རྟེན་གཙོ་ཐུབ་སྐུ་ཐོག་རྩེག་མ་དང་། རྒྱལ་བ་བྱམས་པ། གུ་རུ་རིན་པོ་ཆེ། རྗེ་ཙོང་ཁ་པ་བཅས་ཀྱི་སྐུ་བརྙན་དང་། རིན་ཆེན་ལས་བྲིས་པའི་བཀའ་འགྱུར་དང་། བསྟན་འགྱུར་སོགས་མཇལ་རྒྱུ་ཡོད། ད་ལྟ་གསར་བཞེངས་འདུ་ཁང་ཀ་བ་ལྔའི་ནང་རྗེ་ཡབ་སྲས་གསུམ་དང་། ཐུབ་དབང་གི་སྐུ་བརྙན་སོགས་གསར་བཞེངས་གནང་བ་མཇལ་རྒྱུ་ཡོད། དགོན་དེ་ནས་སྤྱི་ལེ་བདུན་ཙམ་སོང་ན་བ་ཏ་ཞེས་པར་བྱང་ཕྱོགས་འཕྲིན་ལས་རྒྱལ་པོའི་མགོན་ཁང་དང་། དགོན་དེ་ནས་རྐང་ཐང་མར་ཆུ་ཚོད་བཞི་ཙམ་སོང་ན་དགོན་ཤོག་སྐོར་པ་ཞེས་པར་དགོན་དེའི་དགོན་ལག་རིན་ཆེན་གླིང་ཞེས་པ་ཞིག་ཡོད་པ་དེར་མཁན་པོ་བྱང་ཆུབ་འབྱུང་གནས་དང་། མཁན་པོ་དད་པ་ཤེས་རབ་སོགས་ཀྱི་སྐུ་བརྙན་མང་པོ་ཡོད་ཀྱང་ད་ལྟ་ཉམས་གསོ་ཞུ་ཐུབ་མེད།
བྱང་སྣེའི་ཝ་མོ།
བྱང་སྣེའི་ཝ་མོ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
གསལ་བཤད།
བྱང་སྣེའི་ཝ་མོ་ནི། བྱང་སྣེ་ས་ཁུལ་གྱི་འགྲུལ་བྱི་སོགས་འཛིན་པའི་རྔོན་པ་གྲགས་ཅན་ཞིག་ཡིན། བྱང་སྣེའི་སྐྱེ་ཁམས་དོ་མཉམ་བྱེད་པར་ནུས་པ་གལ་ཆེན་འདོན་བཞིན་ཡོད། གལ་སྲིད་འགྲུལ་བྱི་འབོར་ཆེན་དུ་སྐྱེ་འཕེལ་བྱས་ན། ཐད་ཀར་བྱང་སྣེ་ས་ཁུལ་སྲོག་ཆགས་ཀྱི་དོ་མཉམ་འཕེལ་རྒྱས་ལ་ཤུགས་རྐྱེན་ཆེན་པོ་འཇོག་ངེས་རེད།
ཧྥེ་ཧྥེ།
ཧྥེ་ཧྥེ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
གསལ་བཤད།
ཧྥེ་ཧྥེ་ཡི་གདོང་དབྱིབས་ཁྱད་པར་ཅན་དུ་སྣང་ཡང་། དེ་ནི་སྤྲེལ་རིགས་ཀྱི་བྱེ་བྲག་ཅིག་ཡིན། ཨ་ཧྥེ་རི་ཁ་གླིང་ཆེན་དང་ཨ་རབ་གླིང་ཕྲན་ཕྱེད་མ་ཁོ་ནར་ཁྱབ་ཡོད། དེ་དག་ནགས་ཚལ་ལས་བྲལ་ཏེ་སྡོང་ཚོམ་དང་བྲག་རི། བྱེ་ཐང་དང་སྤང་ཐང་འདྲེས་མཚམས་སུ་གནས་བཅའ​། ཕོ་མོ་དང་ཕྲུ་གུ་མཉམ་དུ་ཁྱུ་ཚོའི་འཚོ་བ་སྐྱེལ། སྤྲེལ་ཁྱུའི་ནང་སྤྲེལ་རྒྱལ་གཅིག་དང་གཞོན་པ་འགའ་ཤས་ཡོད། ཉིན་དཀར་གཟན་འཚོལ་བར་འགྲོ་ཞིང་། མཚན་མོ་ཚང་དུ་ལོག་ནས་ངལ་གསོ་བྱེད། ཧྥེ་ཧྥེ་ཡིས་གཙོ་བོ་རྩི་ཤིང་གི་ས་བོན་། རྩངས་པ་དང་འབུ་སྲིན་སོགས་གཟན་དུ་བརྟེན།
ཆོས་འཁོར་ཡང་རྩེ
ད་ལྟའི་ཆུ་ཤུར་རྫོང་ནས་སྤྱི་ལེ་བདུན་ཙམ་སྙེ་མོའི་ཕྱོགས་སུ་སྣུམ་ནག་འཁོར་ལམ་བརྒྱུད་སོང་ན་ལམ་སྟེང་དུ་དགོན་དེ་མཇལ་རྒྱུ་ཡོད། ཐོགས་མར་གནས་དེར་ཀརྨ་བཀའ་བརྒྱུད་པའི་དགོན་ཞིག་ཡོད་པ་ལ་རྒྱལ་མཆོག་ལྔ་པའི་དུས་དགེ་ལུགས་པའི་དགོན་དུ་བསྒྱུར་གནང་རྗེས་གཞུང་དགོན་དུ་འགྱུར། རྒྱལ་མཆོག་ལྔ་པ་ཆེན་པོའི་བཅའ་ཡིག་ཀྱང་ཡོད། སྔོན་གྲྭ་ཚད་བརྒྱ་དང་བཅོ་ལྔས་མདོ་སྔགས་བཟུང་འབྲེལ་ཕྱག་བཞེད་མཛད་དེ་བོད་ཟླ་བཅུ་གཉིས་པའི་ཚེས་ཉེར་དགུ་ཉིན་དཔལ་རྡོ་རྗེ་འཇིགས་བྱེད་ཀྱི་སྒོ་ནས་གར་འཆམ་དང་གཏོར་རྒྱག་གནང་སྲོལ་ཡོད་ལ། གཞུང་ཆེན་ལའང་གསན་བསམ་གྱིས་རྩོད་གྲྭ་དང་། དབྱར་ཆོས་དགུན་ཆོས་སོགས་ཚོགས་གནང་གི་རེད། སྔོན་འདུ་ཁང་ཀ་བ་ཉེར་གཉིས་ནང་རྟེན་གཙོ་གསེར་ཟངས་ཀྱི་ཐུབ་སྐུ་རྒྱན་སྤྲོས་མ་ཐོག་སོ་གསུམ་ལྡན་ཁྲི་དྲུག་འགྱོག་དང་བཅས་པ། གཡས་སུ་ཛྷི་ཀྵི་གྱི་རྒྱལ་བ་བྱམས་པ། གཞན་ཡང་སྨན་འདམ་གྱི་སྐུ་བརྙན་མང་པོ། གནས་བཅུ་ལྷ་ཁང་། སྒྲོལ་མ་ལྷ་ཁང་འཇུན་གར་དམག་དུས་སྒྲོལ་མའི་ཕྱག་མཛུབ་ལ་ལྕགས་འཛེར་འདེབས་སྐབས་ཨ་ཚ་ཞེས་གསུང་བྱོན་པའི་སྒྲོལ་མ་ཨ་ཚ་མ་ཞེས་པ་ལ་སོགས་པ་མཇལ་རྒྱུ་ཡོད། ད་ལྟ་གསར་བཞེངས་འདུ་ཁང་ཀ་བ་བཅུ་གཉིས་ནང་སྨན་འདམ་གྱི་སྟོན་པ་དང་། འཇམ་དབྱངས། བྱམས་པ་སོགས་དང་། མགོན་ཁང་ནང་འཇིགས་བྱེད་དཔའ་བོ་གཅིག་པ་དང་། རྣམ་སྲས། དམ་ཅན་ཆོས་རྒྱལ། དགོན་དེའི་སྲུང་མ་དམག་ཟོར་མ་སོགས་གསར་བཞེངས་གནང་བ་མཇལ་རྒྱུ་ཡོད།
ཀིརྟི་སྐུ་ཕྲེང་དང་པོ་དགེ་འདུན་རྒྱལ་མཚན་
༼དུང་དཀར་ཚིག་མཛོད་ཆེན་མོ་༽ནས་བཏུས།
འབུ་གྲོག་མ།
གྲོག་མའམ་འབུ་གྲོག་མ་ནི་དབྱར་དུས་སྐབས་ཁྱིམ་གྱིི་གྱང་ངོས་དང་རྩྭ་ཐང་། རྩི་འབུར། ཉི་མ་དྲོད་ས་སོགས་སུ་གྲོག་མ་ཁྲི་སྟོང་མང་པོ་གཅིག་མཇུག་གཉིས་ངང་གང་སར་རྒྱུགས་པ་མང་པོ་མཐོང་གི་ཡོད། ང་ཚོ་ཆུང་དུས་སྐབས་གྲོག་མ་མང་པོ་བང་སྒྲིག་ནས་འགྲོ་བའི་མཚམས་བཅད་རྗེས་གྲོག་མ་ཚོས་ཇི་ལྟར་འགྲོ་མཚམས་མཐུད་ཀྱི་ཡོད་པ་དང་། ཀ་ར་དང་རྩམ་པ། མངར་ཟས་ཐང་དུ་གཏོར་ཏེ་གྲོག་མས་ཅི་ཞིག་བྱེད་ཀྱིས་ཡོད་མེད་སེམས་ནང་ནས་གསལ་བོ་ཡིན། དེ་ན་ཁྱེད་ཀྱིས་གྲོག་མ་རྒྱལ་མོ་དང་གྲོག་མའི་སྐོར་ཤེས་འདོད་ཡོད་དམ།
ད་ལྟའི་བར་ཚན་རིག་པས་འཛམ་གླིང་ནང་ཁྱོན་གྲོག་མ་རིགས་༡༢༠༠༠ལྷག་ཙམ་ཡོད་པར་བཤད། སའི་གོ་ལའི་དཀྱུས་ཐིག་ས་ཆ་དྲོད་ཆེས་སར་གྲོག་མ་མང་ཤོས་འཚོ་གནས་བྱེད་ཀྱི་ཡོད། ཨ་ཧྥེ་རི་ཁའི་ས་ཧ་ར་བྱེ་ཐང་(Sahara Desert)དུ་ཡོད་པའི་གྲོག་མ་དམར་པོ་ལྟ་བུ་ཡིན་ན་གནམ་གཤིས་དྲོད་ཚད་ཀོར་ཐིག་ཡན་གྱི་༧༠ ལྷག་ནང་འཚོ་གནས་ཐུབ་པས་འབུ་སྲིན་ནང་གི་ལུས་དྲོད་ཚ་ཤོས་དེ་གྲོག་མ་ཆགས་ཡོད།
གྲོག་མ་ནི་འབུ་སྲིན་གཞན་ལྟར་རྐང་པ་དྲུག་དང་རྐང་པ་རེ་ལ་ཚིགས་གསུམ་རེ་དང་། རྐང་པའི་ཟུར་དག་སོག་ལེ་ལྟར་རྣོན་ཞིང་མཁྲེགས་ལ་རྒྱུགས་ཚད་མགྱོགས་པོ་ཡོད། གྲོག་མས་རང་ཉིད་གཟུགས་པོའི་ལྗིད་ཚད་ལྡབ་ཉི་ཤུ་ཡར་འཇོག་ཐུབ།གྲོག་མ་ཤིང་ལོ་གཅོད་མཁན་རིགས་མཚོན་ན་རང་ཉིད་ཀྱི་ལྗིད་ཚད་ལས་ལྡབ་ལྔ་བཅུ་ཡར་འཇོག་ཐུབ་ཀྱི་ཡོད།
མིའི་ཀླད་པ་ལ་སྦུབས་ཕྲན་(cell)ས་ཡ་༡༠༠༠༠ ཙམ་ཡོད་ཀྱང་གྲོག་མའི་ཀླད་པའི་ནང་སྦུབས་ཕྲན་༢༥༠ ༠༠༠ཙམ་མེད། ཆ་སྙོམས་ཚེ་ཚད་ཉིན་༤༥་ནས་༦༠་ཙམ་ཡིན་པའི་ཞིབ་འཇུག་བྱས་འདུག  གྲོག་མའི་རྭ་ཅོ་གཉིས་ནི་རྣོན་ཞིང་མཁྲེགས་པ་དང་། དེ་ཡིས་གཙོ་བོོ་ཟས་རིགས་ཀྱི་དྲི་མ་སྣོམ་པ་དང་ཟས་རིགས་འདེགས་འཇོག་ རང་སྲུང་གི་མཚོན་ཆ་བཅས་བྱེད་ཀྱི་ཡོད། གྲོག་མ་ཕན་ཚུན་བར་དྲི་མ་དང་སྒྲ། རྣམ་འགྱུར། ཚོར་བ་བཅས་བརྒྱུད་ནས་ཕན་ཚུན་ལ་བརྡ་ལན་སྤྲོད་པ་དང་། གྲོག་མས་ཟས་རིགས་མཁྲེགས་པོ་ཟ་མི་ཐུབ་ཀྱང་ཟས་བཅུད་འཇིབ་ཀྱི་ཡོད།
སྲོག་ཆགས་ཚན་རིག་པས་གྲོག་མ་ལ་མིག་ཡོད་ཀྱང་གསལ་བོ་རིག་གྱི་མེད། མིག་གཅིག་ལ་མིག་ཕྲ་མོ་གང་མང་འདུས་ཡོད་པས་འདུས་རྫས་མིག་ཅེས་བཏགས་ཡོད། གྲོག་མ་ལ་ཕོ་བ་གཉིས་དང། གཅིག་ནི་རང་ཉིད་ཀྱི་འཚོ་བཅུད་ལེན་ས་ཡིན་ཞིང་གཞན་ནི་ཟས་མཛོད་དེ་གྲོག་མ་གཞན་དག་མཉམ་དུ་ཐུན་མོང་གིས་སྤྱོད་ཀྱི་ཡོད། སྐྱེ་དངོས་ཚན་རིག་པས་གྲོག་མ་ལ་མིའི་ནང་བཞིན་གློ་བ་དང་རྣ་བ།སྙིང་མེད་ཀྱང་གྲོག་མའི་གཟུགས་པོ་སྟེང་གི་བུ་ག་ཕྲ་མོ་དག་ལས་དབུགས་གཏོང་ལེན་བྱེད་པ་དང་། རྐང་པའི་ཚོར་ཤེས་ཀྱིས་ས་འདར་འདར་གྱི་ཚོར་ཤེས་ལ་བརྟེན་ནས་སྒྲ་ཅི་ཡིན་གོ་ཐུབ། མིའི་སྙིང་རྩ་དང་གཤེར་ཁུ་གཉིས་ལ་གྲོག་མའི་སྙིང་དང་ཁྲག་གིས་བྱེད་ལས་གཅིག་མཚུངས་བྱེད་པར་ངོས་འཛིན་བྱེད་ཀྱི་ཡོད།
གྲོག་ཚང་གཅིག་ལ་གྲོག་མ་ཁྲི༤༠་ནས་ས་ཡ་༣༠༠་ལྷག་ཙམ་ཡོད་ལ། གྲོང་ཚང་གཅིག་ནང་དུ་གཤོག་པ་ཅན་གྱི་གྲོག་མ་གང་མང་ཡོད་སྲིད་ལ་མ་མཐར་ཡང་གཤོག་པ་ཅན་གཅིག་ཡོད་དགོས་ལ་དེར་གྲོག་མ་རྒྱལ་མོ་ཟེར། རྒྱལ་མོ་ཁ་ཤས་ནི་ལོ་མང་འཚོ་ཐུབ་ལ་ཐེངས་གཅིག་ལ་སྒོང་བ་ས་ཡ་ལྷག་གཏོང་བ་ཡོད།  སྒོང་བ་གཏོང་མ་ཐུབ་པའི་གྲོག་མ་རྣམས་ཀྱིས་ཟ་མ་བཙའ་བ་དང་སྒོང་བ་དུས་རིམ་ལྟར་གཅེས་སྐྱོང་བྱེད་པ།  གྲོག་ཚང་སྲུང་བ། གྲྭ་ཚང་ནང་གི་ཙོག་པ་རིགས་ཕྱིར་དབོར་འདྲེན་སོགས་ཀྱི་ལས་ཀ་བྱེད་ཀྱི་ཡོད།  གྲོག་ཚང་རེ་རེ་ལ་གྲོག་ཚང་སོ་སོའི་དྲི་མ་ཡོད་པས་གྲོག་མ་གཞན་ཞིག་གྲོག་ཚང་འཛུལ་བ་ཡོང་བ་དྲི་མས་ཐུབ། གྲོག་མས་མཚན་མོར་སྒོ་ང་གྲོག་ཚང་གི་ས་ཆ་གཏན་ཤོས་དང་ཚ་ཤོས་ལ་གནས་སྤོར་བྱེད་ཀྱི་ཡོད། གལ་སྲིད་རྒྱལ་མོ་ཤི་སོང་ན་གྲོག་མ་གཞན་མགྱོགས་པོ་ཤི་འགྲོ་བ་དང་། ༢༠༠༤ ལོར་ཨོ་སི་ཀྲོའོ་ལི་ཡའི་གྲོང་ཁྱེར་མེལ་ལི་བྷོབ་ཀྱི་ས་འོག་ཏུ་སྤྱི་ལེ་༡༠༠མ་ཟིན་ཙམ་གྱི་གྲོག་ཚང་རིང་ཤོས་གཅིག་རྙེད་ཡོད་འདུག
གྲོག་མ་ལ་རིགས་སྟོང་ཕྲག་ཡོད་པའི་ནང་ནས་གྲོག་མ་ནག་པོ་དང་ཤིང་སྡོང་གྲོག་མ་གཉིས་ལ་མཚོན་ན་རྭ་ཅོ་རྣོན་པོ་མེད་ཀྱང་རྭ་ཅོ་ནང་ནས་སྐྱུར་རྫས་གཏོར་ནས་འབུ་སྲིན་གཞན་ལས་རང་སྲུང་བྱེད་ཐུབ། དེ་མིན་གྲོག་མ་དམར་པོ་(གྲོག་མ་ཇག་པ་)དུས་རྒྱུན་གྲོག་ཚང་གཞན་ལ་བཙན་འཛུལ་བྱས་ཏེ་སྒོང་ང་རྐུ་འཁྱེར་བྱེད་ཀྱི་ཡོད། གྲོག་མ་དམག་མི་ཡིན་ན་གྲོག་ཚང་གཏན་པོ་མི་བྱེད་པར་སྒོ་ང་དང་ཚང་འབུ་(འབུ་སྲིན་སོགས་སྒོ་ང་ཐོན་པའི་རྗེས་ཀྱི་གནས་སྐབས་)་སོགས་གནས་གཞན་ལ་ཡང་ཡང་སྤོར་ཀྱི་ཡོད།
རྒྱ་ནག་དང་སྦི་ར་ཛིལ། ཀོབ་ལོམ་པེ་ཡ་བཅས་གཙོས་རྒྱལ་ཁབ་འགའི་ནང་གི་ཡུལ་ལུང་ཁག་ཅིག་གིས་གྲོག་མ་སྣུམ་ནང་བརྔོས་ནས་ཟ་ཡི་ཡོད་ལ། སྔོན་མ་སྦི་ར་ཛིལ་ནང་ཡིན་ན་སྤྲང་བོས་ཟ་མ་མེད་པར་གྲོག་མ་ཟ་ཡི་ཡོད་ཀྱང་། དེང་སང་གྲོག་མའི་ཟ་མ་ཡག་ཤོས་ལ་རྩིས་ཡོད། ཀོབ་ལུམ་པེ་ཡ་ནང་དུ་གྲོག་མ་དང་ཚང་འབུ། སྒོ་ང་སོགས་ཟ་བ་མ་ཟད་གྲོག་མ་རྒྱལ་མོ་ཟས་ན་ཕོ་ཡི་འདོད་སྲེད་འཕེལ་བར་ཕན་པའི་བཤད་སྲོལ་ཞིག་ཡོད་འདུག
གྲོག་མས་བཙོག་པ་ཟ་ཞིང་འབུ་སྲིན་གཙང་མ་བཟོ་མཁན་ཞིག་ཡིན་ཡང་།  ཁྱིམ་དུ་གྲོག་ཚང་ཡོད་ན་མ་འཕྲོད་པའི་ནད་རིགས་དང་དབུགས་འཚང་གི་ན་ཚ་ཡོང་ཡོད།  དེ་མིན་ནམ་རྒྱུན་གྲོག་མ་ཡོད་སར་ཟ་མ་སོགས་ཁ་སྣོད་ཡག་པོ་རྒྱག་གལ་ཆེ། གྲོག་མ་མེད་པ་བཟོ་བའི་ཐབས་ཤེས་གཞན་ལས་འཚོལ་ཞིབ་བྱས་ཏེ་ཤེས་བར་གྱིས།
འབུ་གྲོག་མ་ནི་སྲིན་འབུ་ཀྱི་རིགས་གཅིག་རེད།
ཟིན་ཐོ་འམ་དཔྱད་གཞི།
གྲོག་མ་ཞིབ་འཇུག།
ཆང་
ཆང་གི་ལོ་རྒྱུས་མདོར་བསྡུས།
༡ བོད་མིའི་བོད་ཆང་འཐུང་བའི་གོམས་སྲོལ་དེ་བོད་ལ་དར་ནས་ད་བར་ལ་དུས་ཡུན་རིང་པོ་ཞིག་ཕྱིན་ཡོད།  དེའང་《ཇ་མང་ལྷ་མོའི་བསྟན་བཅོས་》ལས།   རྗེ་ལ་སྔ་བ་གཉའ་ཁྲི་བཙན་པོ་ཕོ་བྲང་ཡུམ་བུར་མངའ་གསོལ་བའི་སྐབས་དང་།   གཞན་ཡང་ཆོས་རྒྱལ་བྱང་ཆུབ་སེམས་པ་རིམ་བྱོན་ཚང་མས་བདེ་ལྡན་བདུད་རྩིའི་སྐྱེམས་འདིར་གཙིགས་མཛད་པའི་ལོ་རྒྱུས་མང་ཞིང་།   ཁྱད་པར་མཚུངས་མེད་སྲོང་བཙན་རྗེའི་འཁྲུང་སྣོད་མིང་ཅན་ཡང་ནང་རྟེན་དུ་བཞུགས་པ།   དེའི་ཐོག་ནས་ཆང་འཐུང་བའི་སྲོལ་དར་ནས་ལོ་རྒྱུས་རིང་པོ་ཕྱིན་ཡོད་པ་གསལ་རྟོགས་ཐུབ། ༢ ཆང་དུས་ཇི་ཙམ་ལ་བྱུང་མིན་ཐད་ཚིག་ཟིན་དུ་འཁོད་པའི་ཡིག་ཆ་ཁ་གསལ་ཞིག་ཁོ་བོས་ལག་སོན་མ་བྱུང་བས་འདིར་ཐར་ཐོར་དུ་གནས་པའི་ཆང་གི་བཤད་པའི་སྐོར་ལ་ཕྱིར་འདང་ཞིག་རྒྱབ་ན། ཁ་ཅིག་གིས་རྒྱ་བཟའ་གོང་ཇོ་བོད་དུ་ཕེབས་རྗེས་བོད་དུ་ཆང་གི་ལག་རྩལ་དར་བའི་སྐོར་གླེང་བ་ལ་ཁོ་བོ་ནི་མི་འདོད་དེ།དེའི་ཐད་ད་ཡོད་ཡིག་རྙིང་ཁུངས་ལྡན་པ་ཏུན་ཧོང་ནས་ཐོན་པའི་བོད་ཀྱི་ལོ་རྒྱུས་ཡིག་ཆའི་ནང་ཁྱུང་པོ་སྤུང་སད་ཟུ་ཙེས་བཙན་པོ་ཁྲིར་འཁོད་མ་ཐག་ཏུ་གཡོ་སྒྱུའི་སྦྱོར་བས་གསོལ་བར།“བདག་གི་སྡུམ་པ་ཁྲི་བོམ་སུ།དགྱེས་སྐྱེམས་སྟོན་མོ་གསོལ་དུ་ཇི་གནང་ཞེས་གསོལ་ནས།བཙན་པོས་སྤུང་སད་གསོལ་བ་བཞིན་གནང་སྟེ”ཞེས་དང་ཡང་བཙན་པོ་དང་བློན་པོ་འགའ་བྲོ་བོར་སྐབས་བཙན་པོས་ཆང་སྟོན་གཤོམ་དགོས་པའི་བཀའ་བསྩལ་བ་ནི།“ལ་མོ་ཆག་པ་སྦྲུམ་དུ། རྩང་ཕྱེད་པུབ་སྟེ། པྱག་ཐབ་གསོལ་ཏོ”②ཞེས་པར་བསམ་ཚེ་ཀོང་ཇོ་ནི་བཙན་པོ་དགུང་ལོ་བརྒྱད་ཅུ་གྱ་གཉིས་བཞུགས་པའི་དབང་དུ་བཏང་ན་སྤྱི་ལོ་༦༤༡ལོར་བོད་དུ་ཕེབས་ལ།བཙན་པོ་དང་ལོ་གསུམ་ཙམ་ལས་བཤོས་ཡུན་མ་བྱུང་བ་སོགས་ཐང་ཡིག་ནང་དུའང་གསལ་བས་ཀོང་ཇོ་མ་ཕེབས་གོང་དུ་བོད་ལའང་ཆང་བསྙལ་བའི་ལག་རྩལ་དར་ཡོད་པ་ནི་བློ་ལྡན་རྣམས་ཀྱིས་རང་ཤུགས་སུ་རྟོགས་ཐུབ། ༣ ཆང་གི་བྱུང་བའི་ཐད་གཏམ་ཤུལ་དགའ་ཐང་འབུམ་པ་ཆེ་ནས་གསར་རྙེད་བྱུང《བོན་གྱི་གནའ་དཔེ་བདམས་བསྒྲིགས་》ཞེས་པའི་ནང་གི་གསར་སྐྱེམས་ཀྱི་རབ་ལས་“ཆང་གི་མེས་པོ་བའ། ། གནམ་འཁུན་དྀང་བས་བགྱི།།ཆང་གི་ཕྱི་མོ་བ་ས་ཁུན་དྀང་བས་བགྱི།། ཕ་དང་ཡབ་གྱི་མཚན་ལྷ་ཆུ་རྔམ་བས་བགྱི།།མ་དང་ཡུམ་གྱི་མཚན།། རྨུ་ཆུ་དྀང་བས་བགྱི།།བཤོས་དང་ནམས་ཀྱི་སྲས།།ཆང་སྲས་མཆེད”③ཅེས་དང་།《ཇ་ཆང་ལྷ་མོའི་བསྟན་བཅོས་》ལས“ང་བདེ་ལྡན་བདུད་བརྩི་མ་དཀར་མོ་ནས་དང་།ཇོ་ཇོ་རིན་ཆེན་རྩམ་པ་ཡིན་ཐོམ་གྱེ་ཁྱོད་ཀྱིས་མ་ཤེས་ན་མ་གཏོགས་གཞན་དག་ཐམས་ཅད་ཀྱིས་མཁྱེན་སྤྱོད་དེ་ག་ལ་ཡིན”④ཞེས་དང་ཡང་བོད་པའི་ཅང་གཞས་ཀྱི་གཞས་ཚིག་ཏུ་ཡང་།“དཀར་མོ་ནས་ལས་བཙོས་པའི།།ཞིམ་པོའི་མཆོད་ཆང་མངར་མོ།།ཧོབ་སྟེ་བལྟས་པ་ཙམ་གྱིས།།སེམས་ཀྱི་སྡུག་བསྔལ་བསངས་སོང།།”ཞེས་པ་དག་ལས་བོད་པ་རང་གི་ངལ་རྩོལ་གྱི་བརྒྱུད་རིམ་ནང་ཆང་གསར་རྙེད་བྱུང་བ་དང་ཕྱིས་འབྱུང་མི་རིགས་གཞན་དང་འབྲེལ་འདྲིས་བྱེད་པའི་ཁྲོད་རྒུན་ཆང་དང་འབྲས་ཆང་སོགས་ཀྱི་ཆང་རིགས་བསྙལ་བའི་ལག་རྩལ་རྒྱ་ཁྱབ་བྱུང་བར་སེམས། ༤ དམངས་ཁྲོད་དུ་ཆང་ཕབ་ཀྱི་ཕྱི་མོ་ནི་འཕར་བའི་ལྕེ་དང་སྤྱང་ཀིའི་སྙིང་།བེའུ་རློན་གྱི་ཚིགས་རྡོག་བཅས་སྡེབ་སྦྱོར་བྱས་པ་ལས་བྱུང་བ་རེད་ཅེས་ཤོད་སྲོལ་ཡོད་ལ།དེར་ཡང་རྒྱུ་མཚན་གཏན་ནས་མེད་པ་མ་ཡིན་ཏེ།འཕར་བའི་ལྕེ་བསྡེབས་པས་ཆང་བཏུང་རྗེས་ཅ་ཅོ་མང་བའི་འཕར་བའི་གཤིས་ཀ་དེ་ལས་བྱུང་ལ།སྤྱང་ཀིའི་སྗིང་འདྲེས་པ་ལས་སྙིང་རྩ་རབ་ཏུ་རྒྱས་ནས་སྤྱང་ཀི་ཤོར་བ་ལྟ་བུའི་ལམ་ལ་ཞུགས་པ་དང་།བེའུ་ཚིག་རྡོག་རྫས་སུ་སྦྱར་བས་ཆང་བཏུང་རྗེས་བེའུ་རློན་བཞིན་དུ་ཁྱར་རེ་ཁྱོར་རེའི་ངང་འགྲོ་བ་སོགས་ཀྱི་ཉེས་སྐྱོན་དག་བྱུང་བ་ཡིན་ལ།འོ་ན་དེང་དུས་ཀྱི་ཕབ་ལ་དེ་འདྲའི་རྫས་སྦྱོར་སྲོལ་མེད་པས་ནུས་པ་འདི་འདྲ་གང་ནས་བྱུང་སྙམ་ན།ཕབས་ཀྱི་ཨ་མ་དེ་ཕྱིས་སུ་ཕབས་བསྙལ་དུས་རྫས་སུ་སྦྱར་བས་ཕབས་ལ་ཕབས་སྦྱོར་བའི་རྫས་རྒྱུན་ལས་དེའི་ནུས་པ་བྱུང་ཞེས་པའི་ཤོད་རྒྱུན་དག་ལས་ཀྱང་ཆང་ནི་བཙན་པོའི་དུས་ནས་བོད་པ་རྣམས་ངལ་རྩོལ་བྱེད་པའི་བརྒྱུད་རིམ་ནང་དུ་གསར་རྙེད་ཅིང་ལོངས་སུ་སྤྱོད་པ་ནི་ལུང་རིགས་ཅི་ཐད་ནས་བསྒྲུབས་ཐུབ།
འཛམ་གླིང་འཁྲུག་ཆེན་དང་པོ།
༡༩༡༤~༡༩༡༨ལོའི་བར་དུ། འཛམ་གླིང་སྟེང་དུ་དེང་རབས་ཀྱི་རྒྱལ་སྤྱིའི་གཡུལ་འཁྲུག་ཆེན་པོ་ཞིག་བྱུང་ལ། དེ་ནི་འགྲོ་བ་མིའི་ལོ་རྒྱུས་སྟེང་དུ་བྱུང་བའི་འཛམ་གླིང་ཡོངས་སུ་ཁྱབ་པའི་དམག་འཁྲུག་ཆེན་པོ་ཞིག་རེད། འཁྲུག་ཆེན་ལ་ཞུགས་པའི་རྒྱལ་ཁབ་ནི་འཇར་མན་དང་ཨོ་ཧང་བཙན་རྒྱལ་གཙོ་བྱས་པའི་མནའ་མཐུན་རྒྱལ་ཁབ་དང་། ཧྥ་རན་སི་དང་དབྱིན་ཇི་དང་ཨུ་རུ་སུ་གཙོ་བྱས་པའི་ཆིངས་བཞག་རྒྱལ་ཁབ་ཕྱོགས་གཉིས་ཀ་རེད། རྒྱལ་ཁབ་༣༣དང་མི་ཐེར་འབུམ་༡དང་དུང་ཕྱུར་༥གཡུལ་འཁྲུག་དེའི་ནང་དུ་ཞུགས་པ་དང་མི་བྱེ་བ་༢ལྷག་ཤི་རྨས་སུ་སོང་། མཐའ་མར་མནའ་མཐུན་རྒྱལ་ཁབ་ཕམ་པར་བརྒྱབ་ནས་མཇུག་རྫོགས། འཁྲུག་ཆེན་གྱིས་འཛམ་གླིང་གི་ཆབ་སྲིད་མངའ་ཁོངས་བསྒྱུར་བྱུང་བ་སྟེ། འཇར་མན་དང་ཨོ་ཧང་། ཨུ་རུ་སུ། ཐུར་ཁེ་བཅས་བཙན་རྒྱལ་ཆེན་པོ་བཞི་ཐོར་ནས་རང་བཙན་རྒྱལ་ཁབ་གསར་བ་སྐོར་ཞིག་འབྱུང་དུ་བཅུག
སྐུ་སྲས་ཧྥེར་ཏེ་ནན་ལྐོག་གསོད་བྱས་པ།
༡༩༡༤ལོའི་ཟླ་༦པར། ཨོ་ཧང་བཙན་རྒྱལ་གྱིས་པཱ་ཟི་ནེ་ཡ་དབང་དུ་བསྡུས་རྗེས། ཡང་སེལ་ཝེ་རུ་ཡ་དབང་དུ་བསྡུ་རྩིས་བྱས། ཟླ་༦པའི་ཚེས་༢༨ཉིན། ཨོ་ཧང་བཙན་རྒྱལ་གྱི་རྒྱལ་རྒྱུད་འཛིན་མཁན་སྐུ་སྲས་ཧྥེར་དེ་ནན་དང་ཁོའི་ཆུང་མ་གཉིས་སེ་རེའུ་ཡེ་ཝོལ་དུ་དམག་དཔུང་ལ་གཟིགས་ཞིབ་གནང་དུ་ཕེབས། ཁོ་རང་ཀླད་ཁེབས་མེད་པའི་རླངས་འཁོར་ཞིག་ཏུ་བསྡད་ནས་ཁྲོམ་ཚོགས་བརྒྱུད་དུས། སེལ་ཝེ་རུ་ཡའི་ན་གཞོན་ཞིག་གིས་ལྐོག་མདའ་འཕངས་ནས་བསད། དོན་རྐྱེན་དེ་འཛམ་གླིང་འཁྲུག་ཆེན་དང་པོ་ལངས་པའི་རྒྱུ་རྐྱེན་དུ་གྱུར། ལོ་དེའི་ཟླ་༧པའི་ཟླ་མཇུག་ཏུ། ཨོ་ཧང་གོང་མའི་རྒྱལ་ཁབ་ཀྱིས་སེལ་ཝེ་རུ་ཡ་ལ་བཙན་འཛུལ་བྱས་པ་དང་། ཟླ་༨པའི་ཟླ་མགོར་མནའ་མཐུན་རྒྱལ་ཁབ་དང་ཆིངས་ཡིག་བཞག་སྟེ་རྒྱལ་ཁབ་ཕྱོགས་གཉིས་ཀ་དམག་འཁྲུག་ནང་དུ་ཞུགས།
གཡུལ་འཁྲུག་གི་གནས་ཚུལ་དང་དུས་རིམ།
འཛམ་གླིང་འཁྲུག་ཆེན་དང་པོའི་སྐམ་སའི་གཡུལ་འཁྲུག་གཙོ་བོ་ཤར་ནུབ་ཕྱོགས་གཉིས་སུ་བརྒྱབ་པ་རེད། མནའ་མཐུན་རྒྱལ་ཁབ་ཀྱི་ནུབ་ཕྱོགས་ཀྱི་འགྲན་ཟླ་གཙོ་བོ་ནི་ཧྥ་རན་སི་ཡིན་པ་དང་། ཤར་ཕྱོགས་ནི་ཨུ་རུ་སུ་རེད། མཚོ་སྟེང་དུ་གཙོ་བོ་ཨིན་ཇི་དང་འཇར་མན་བར་དུ་གཡུལ་བཀྱེས། ༡༩༡༦ལོར། མནའ་མཐུན་རྒྱལ་ཁབ་ཀྱི་སྟོབས་ཤུགས་ཆེ་ཙམ་བྱུང་། ༡༩༡༧ལོར། ཨ་མེ་རི་ཁ་གཡུལ་འཁྲུག་ནང་དུ་ཞུགས་པ་དང་ཨུ་རུ་སུའི་ཟླ་བཅུ་བའི་གསར་བརྗེ་ལ་རྒྱལ་ཁ་ཐོབ་པས། གཡུལ་འཁྲུག་གི་གནས་ཚུལ་ལ་འགྱུར་ལྡོག་བྱུང་ནས་མཇུག་མཐར་མནའ་མཐུན་རྒྱལ་ཁབ་ཕམ།
མཚོན་ཆ་དེང་རབས་ཅན་དུ་གྱུར་པ།
གཡུལ་འཁྲུག་གིས་མཚོན་ཆའི་འཕེལ་རྒྱས་ལ་སྐུལ་འདེད་ཆེན་པོ་བཏང་བ་དང་། གཡུལ་འགྱེད་ཕྱོགས་གཉིས་ཀས་མཚོན་ཆ་ཆེས་གསར་བ་དག་བཀོལ་སྤྱོད་བྱས། རྒྱལ་ཁབ་སོ་སོར་བསྡོམས་པས་མེ་སྒྱོགས་ཁྲེ་༩ཡོད་པ་དང་། ཁ་ཆེ་བ་དང་འཕེན་ཐག་རིང་བའི་མེ་སྒྱོགས་ཀྱི་འཕེན་ཐག་སྟོང་སྨི་༢༠ལྷག་ལ་སླེབས་ཐུབ་པ་བྱུང་།
བར་སྣང་ཁ་ལོ་སྒྱུར་དབང་བརྩད་པ།
༡༩༠༣ལོར་ཨ་མེ་རི་ཁ་པས་གནམ་གྲུ་དང་པོ་གསར་སྐྲུན་བྱས་པ་ནས་བཟུང་། འཛམ་གླིང་འཁྲུག་ཆེན་དང་པོ་ལངས་པའི་བར་དུ། རྒྱལ་ཁབ་སོ་སོའི་གནམ་གྲུའི་སྡོམ་གྲངས་༡༠༠༠ལས་མི་འདའ། གཡུལ་འཁྲུག་གིས་གནམ་གྲུའི་གྲངས་ཀ་ཇེ་མང་དུ་འཕར་དུ་བཅུག་སྟེ། གཡུལ་འཁྲུག་གི་དུས་མཇུག་ཏུ་བསླེབས་དུས། དམག་སྤྱོད་གནམ་གྲུ་སོ་སོའི་བསྡོམས་གྲངས་ཁྲི་༡ལྷག་ལ་བུད་ཡོད། གཡུལ་འགྱེད་ཕྱོགས་གཉིས་ཀས་གནམ་གྲུ་བེད་སྤྱད་དེ་བར་སྣང་ཁ་ལོ་སྒྱུར་དབང་བརྩད་ནས། ས་ངོས་དང་མཚོ་སྟེང་གི་གཡུལ་འཁྲུག་ལ་རམ་འདེགས་བྱས། འགྲོ་བ་མིའི་བློ་གྲོས་ཀྱི་སྙིང་བཅུད་ལྟ་བུའི་གནམ་གྲུ་དེ་དག་ནི་གཡུལ་འཁྲུག་ཁྲོད་དུ། འགྲོ་བ་མི་རང་ཉིད་ལ་གནོད་པ་སྐྱེལ་བྱེད་དང་རང་ཉིད་རྩ་མེད་དུ་གཏོང་བའི་མཚོན་ཆ་གཙོ་བོ་རུ་གྱུར།
མཚོ་ཐོག་གཡུལ་འཐབ།
མཚོ་ཐོག་གཡུལ་འཐབ་ཆེན་པོ་རྒྱག་པ་ནི་འཛམ་གླིང་འཁྲུག་ཆེན་དང་པོའི་ཁྱད་ཆོས་རེད། ༡༩༡༥ལོའི་ཟླ་༥བར། དང་ཐོག་མནའ་མཐུན་རྒྱལ་ཁབ་ཀྱི་ཁུངས་སུ་གཏོགས་པའི་དབྱི་ཐ་ལི་མནའ་མཐུན་རྒྱལ་ཁབ་ལས་ཕྱིར་བུད་དེ་ཆིངས་བཞག་རྒྱལ་ཁབ་ཀྱི་གྲས་སུ་ཞུགས། དབྱི་ཐ་ལིའི་ཆུར་འཛུལ་དམག་གྲུ་གཏོར་བའི་དམག་དཔུང་དང་དམག་གྲུའི་སྟོབས་ཤུགས་ཧ་ཅང་ཆེབས། དམག་འཁྲུག་གི་གནས་ཚུལ་འགྱུར་བར་ཤུགས་རྐྱེན་ཆེན་པོ་བཟོས། དེའི་ནང་གི་ཆེས་གལ་ཆེ་བའི་མཚོ་ཐོག་གཡུལ་འཐབ་ཐེངས་ཤིག་ནི་༡༩༡༦ལོའི་དབྱིན་ཇི་དང་འཇར་མན་བར་གྱི་ཇུ་ཐི་ལན་མཚོ་ཐོག་གཡུལ་འཁྲུག་ཆེན་པོ་རེད། སྐབས་དེར་དབྱིན་ཇི་ཕྱོགས་ཀྱིས་དམག་གྲུ་སྣ་ཚོགས་༡༥༡བཀོལ་པ་དང་། འཇར་མན་ཕྱོགས་ཀྱིས་༡༡༠བཀོལ། ཕྱོགས་གཉིས་ཀས་མེ་སྒྱོགས་དང་ཆུ་མདེལ་འཕངས་ནས་དུས་ཚོད་༡༢ཀྱི་རིང་ལ་འཐབ་འཛིང་དྲག་པོ་བྱས་རྗེས་རྒྱལ་ཕམ་ཐག་གཅོད་མ་ཐུབ་པ་དང་། ཕྱོགས་གཉིས་ཀར་གྱོང་གུན་ཚབས་ཆེན་ཐེབས།
ཕྱག་ན་རྡོ་རྗེ།
ཕྱག་ན་རྡོ་རྗེ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཁུ་ལོ་ཊི.མ་ཁུ་སེ.བློ་ཤེས།
ཁུ་ལོ་ཊི.མ་ཁུ་སེ.བློ་ཤེས(ཧྥ་རན་སིའི་སྐད།: Claude-Max Lochu)་ལགས་ནི་ཧྥ་རན་སིའི་རི་མོ་བ་ཞིག་རེད། ༡༩༥༡ལོར་སྐྱེས།
ཟླ་༤ཚེས་༡༨ཉིན་
ཟླ་༤ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༨པ་ཡིན། ལོ་མཇུག་ལ་ད་དུང་ཉིན་༢༥༧ཡོད།
ཁ་ཆེ་ཕ་ལུ།
ཁ་ཆེ་ཕ་ལུའི་འཇིག་རྟེན་ལས་འབྲས་རྩི་ལུགས་ཀྱི་བསླབ་བྱ།
ཁ་ཆེ་ཕ་ལུ་ནི་བོད་ཀྱི་ས་ཕྱོགས་གང་སར་ཁྱབ་གདལ་ཤིན་ཏུ་ཆེ་བའི་བསླབ་གདམས་ཕུལ་དུ་བྱུང་བ་ཞིག་ཡིན། དེའི་རྩོམ་པ་པོའི་སྐོར་ལ་ད་བར་བཤད་སྲོལ་མང་དུ་མཆིས་ཏེ།  འགའ་རེས་བསྟན་བཅོས་དེ་ཀུན་གཟིགས་༧པཎ་ཆེན་སྐུ་ཕྲེང་བདུན་པ་བསྟན་པའི་ཉི་མས་མཛད་ཅེས་དང༌།  ཡང་འགའ་རེས་དེ་ནི་ཁ་ཆེའི་ཡུལ་ནས་བོད་དུ་དར་བ་ཡིན་ཚུལ་སོགས་མང་དུ་གསུངས།  འདིར་བསྟན་བཅོས་ཀྱི་རྩོམ་པ་པོའི་སྐོར་ལ་དཔྱད་པ་གཏོང་བའི་དགོས་དབང་མ་མཆིས་པས་རྒྱས་པར་མི་སྤྲོ།  བསླབ་གདམས་འདིར་ཚིག་སྦྱོར་སྙན་འཇེབས་ལྡན་ཞིང་གོ་སླ་བ་དང༌།  དཔེ་དོན་འོས་ཤིང་འཚམ་པ་མ་ཟད།  རྗོད་བྱེད་ཚིག་སྦྱོར་དག་ལ་ཚིག་རྒྱན་གྱི་ལོ་མས་མ་སྒྲིབ་པར་མདོ་དང་བསྟན་བཅོས་གཞན་ལས་བསྟན་པའི་ནང་པའི་ལྟ་སྤྱོད་ཁག་ཧ་ཅང་རྟོགས་སླ་བའི་ཚིག་སྦྱོར་ལ་བརྟེན་ནས་ཕྱག་རྩོམ་མཛད་འདུག་པས།  ཡོན་ཏན་གྱི་གནས་ཚད་རབ་འབྲིང་ཐ་གསུམ་ཚང་མས་ཀློག་ཐུབ་ཅིང་གོ་དོན་ཚེགས་མེད་ངང་མཁྱེན་ནུས་པའི་ཐུན་མིན་གྱི་ཁྱད་ཆོས་ཤིག་ལྡན་འདུག  བསྟན་བཅོས་ཀྱི་ནང་དོན་ཆ་ནས་བཤད་ན་ཆོས་དང་འཇིག་རྟེན་གཉིས་ཀའི་བླང་དོར་སྐོར་གང་མང་ཞིག་བསྟན་ཡོད་ཅིང༌།  དེའི་ནང་གི་ཚིག་དུམ་འགའ་རེ་རང་རེའི་ཁ་རྒྱུན་དུའང་སོང་ནས་ས་ཁྱབ་རྡོ་ཁྱབ་ཏུ་གྱུར་ཡོད་དེ།  དཔེར་ན།  གཏམ་ཐོལ་བྱུང་དུ་སྨྲ་བར་མི་རུང་བའི་སྐོར་བཤད་པ་ལ་བསྟན་བཅོས་ལས།  ནར་ནར་ལྕེ་ལ་བདག་པོ་མ་བརྒྱབ་ན།  །རིལ་རིལ་དབུ་ལ་འོ་བརྒྱལ་བཟོས་ཡོང་ངོ༌།  །ཞེས་གསུངས་པ་དང༌།  ཡང་བྱ་བ་གང་ཞིག་བྱ་ཡང་ཁ་ཕྱོགས་མ་ནོར་བ་དགོས་ཚུལ་བསྟན་པ་ལ།  དུག་ཤིང་སྡོང་པོས་ཁམ་བུ་སྟེར་མདོག་མེད།  །ཁམ་བུ་དགོས་ན་ཁམ་སྡོང་འགྲམ་ལ་སོང༌།  །ཞེས་གསུངས་ཡོད་པལྟ་བུ་རེད།  དེ་མིན་འཇིག་རྟེན་གྱི་འཁོར་བ་འདི་མི་རྟག་པའི་ཆོས་ཉིད་འབའ་ཞིག་ཏུ་འཁུམས་ཚུལ་བསྟན་པ་ལ།  འཁོར་བ་འདི་ལ་རྟག་པ་གཅིག་ཀྱང་མེད།  །རྟག་པ་མེད་པར་བདེན་པ་སུ་ལ་ཡོད།  ། རྟག་པ་བརྟན་པ་མེད་པའི་མི་ཚེ་འདི།  །ལ་མགོའི་ཁ་ཡི་ཁྲི་གདུགས་ཉི་མ་འདྲ།  །ཞེས་གསུངས་པ་ལྟར་རོ།  །བསླབ་གདམས་དེས་རང་རེའི་དེང་རབས་ཀྱི་གཞོན་སྐྱེས་ཚོགས་ལ་ཀུན་སྤྱོད་ཐད་ཕན་ནུས་མི་དམན་པ་ཐོན་ངེས་བསམ་སྟེ་ངེད་རྩོམ་སྒྲིག་ཚོགས་པས་ད་ལན་སྟོད་སྨད་གཉིས་སུ་དབྱེ་ནས་བཀོད་ཡོད་ཅིང༌།    བསྟན་བཅོས་ཀྱི་ནང་དོན་རེ་ཟུང་དེང་གི་གནས་བབ་དང་མི་མཐུན་པ་ཡོད་ཤས་ཆེ་བས་སྙིགས་དོར་བཅུད་ལེན་གནང་གལ་ཆེའོ།  ། ཨོཾསྭསྟི། སྔོན་རྒྱ་གར་འཕགས་པའི་ཡུལ་ན་སངས་རྒྱས་དགུང་ལོ་བཅུ་ལ་ཕེབས་པ་ན། འཛམ་གླིང་སྤྱི་དང་ལྷག་པར་ཡུལ་དགའ་བའི་གཡས་གཡོན་དུ་རྟགས་དང་རྟེན་འབྲེལ་ཕུན་སུམ་ཚོགས་པ་དང༌།  རྫུ་འཕྲུལ་མཁས་བཙུན་གྲངས་མེད་དུ་མཛད་པ་རྣམས་འབྲི་དགོས་དང༌།  ཤོད་དགོས་བྱུང་ན་མི་ཚེའི་ཁ་ལ་མི་ཚེ་མང་པོ་དགོས་འདུག་པས།  མཚམས་ཀྱིས་ཞུ་བར།  དགུང་ལོ་བཅུ་ལ་ཕེབས་པའི་དུས།  དང་པོ་དྲང་པོའི་གཏེར་མཛོད། གཉིས་པ་ཁྲིམས་ཀྱི་འབྱུང་ཁུངས།  གསུམ་པ་ངོ་ཚའི་རྒྱ་མཚོ།  བཞི་པ་སྦྱིན་པའི་རྒྱལ་པོ།  ལྔ་པ་ཆོས་གནང་བ་སོགས་རྩ་བ་ལུང་དང་མཉམ་པའི་སྡོང་པོ་ལ་ལོ་འདབ་རྒྱས་པ་ལྟ་བུའི་ཆོས་འཇིག་རྟེན།  ལས་རྒྱུ་འབྲས།  ཁྲེལ་ངོ་ཚ།  བྱམས་སྙིང་རྗེ། ལམ་ལུགས་སྲོལ་སོགས་གང་ཅི་རྒྱ་མཚོ་ཐིགས་པའི་ཐིགས་པ་དུམ་བུ་བརྒྱ་ཕྲག་མང་པོར་བཏང་བའི་བསླབ་བྱའི་ཚིགས་བཅད་མུ་ཏིག་དར་ལ་བརྒྱུས་པ་བཞིན་འདི་བརྩམས་ཚིག་དག་ཁ་ཆེ་ཕ་ལུ་འཇུ་ཡིས་ཡིག་ཐོག་ཏུ་བཀོད་པའི་བསླབ་བྱ་དངོས་གྲུབ་ཆུ་མིག །
བསླབ་བྱ་ལེའུ་དང་པོ།
ཆོས་ཀྱི་འབྱུང་ཁུངས་རྡོ་རྗེའི་ཁྲི་ཡི་ཐོག རྒྱབ་ཏུ་ཆོས་ཀྱི་བྲག་རི་དབུ་འཕང་མཐོ། མདུན་དུ་སྙིང་རྗེའི་མཚོ་མོ་འོད་ཀྱི་ཁེངས། དབྱར་དགུན་མེད་པ་ཉིན་མཚན་རིང་ཐུང་སྙོམས། དབྱར་ཁ་དྲོ་རྒྱུ་དགུན་ཁ་གྲང་རྒྱུ་མེད། དབྱར་དགུན་རིང་ཐུང་དྲོ་གྲང་ལྡན་པའི་ས། ཉི་མ་ནམ་མཁའི་དགུང་དུ་སླེབས་པའི་དུས། ཁང་ཁྱིམ་མུན་པ་གྲིབ་སོ་འཁོར་རྒྱུ་མེད། དེ་ཚོ་འཛམ་གླིང་ལྟེ་བའི་བརྟག་དཔྱད་ཡིན། ལྟེ་བ་དེ་ནས་ལྟེ་བའི་འགྲོ་བའི་ལམ། ལྟེ་བའི་ལྟེ་བ་དེ་ལ་ཕྱག་འཚལ་ལོ། བོད་ཀྱི་སྐད་དུ་དཀོན་མཆོག་རིན་པོ་ཆེ། རང་རེའི་སྐད་དུ་གོ་བརྡྭ་ཕྱག་འཚལ་ལོ། རྒྱ་གར་འཕགས་པའི་ཡུལ་དུ་འགྲོ་འདོད་ན། སེམས་པའི་ཡུལ་ན་གཏི་མུག་ཤུལ་མེད་བཟོས། འདོད་ཆགས་ནག་པོ་རྒྱ་མཚོའི་གཏིང་ལ་བསྐུར། ཆགས་སྡང་ཞེ་སྡང་དམར་པོའི་མེ་ལ་སྤོར། གཅིག་ལ་གཉིས་ཀྱི་འབྲེལ་སོ་མེད་ཟེར་ན། ཆོས་ལ་འགྲོ་ཆས་སྒྲིགས་ཤིག་ཕ་ཡི་བུ། འགྲོ་གིན་འགྲོ་གིན་ལྟད་མོ་མཐོང་མྱོང་ཡོང་ངོ་། བྱས་ཚད་ཆོས་དང་བཏང་ཚད་ལམ་ལ་འགྲོ། བསམ་ཚད་ཐོག་དང་དགོས་ཚད་ལག་ཏུ་ཐེབས། ལབ་ཚད་གཏམ་དང་དགོས་ཚད་འབེན་ལ་ཕོག དེ་འདྲའི་ས་རུ་འགྲོ་འདོད་ཡོད་ཟེར་ན། དགོས་རྒྱུའི་སྙིང་པོ་དོན་གྱི་རྡོ་ཁ་གསུམ། དང་པོ་སེམས་དཔའ་མེ་ལོང་བཞིན་དུ་དྭངས་གཅིག་དགོས། གཉིས་པ་དམ་ཚིག་གཙང་ཆུ་བཞིན་དུ་གཙང་གཅིག་དགོས། གསུམ་པ་ལ་རྒྱ་སེངྒེ་བཞིན་དུ་ཆེ་གཅིག་དགོས། དེ་གསུམ་འཛོམས་ན་དེ་རུ་སླེབས་པ་རེད། དེ་འདྲའི་སུ་རུ་སླེབས་པའི་ཕོ་གཞོན་ཚོ། རང་ལ་རང་གི་གོ་བ་མ་བསྐོན་ན། འཇིག་རྟེན་འདི་ཡི་འཁོར་དུ་ཐིམ་ཡོང་ངོ་། སང་སང་གནངས་གནངས་ཟེར་གྱིན་འགྱངས་ཡོང་ངོ་། དེ་དུས་འགྱོད་པའི་གླིང་ལ་བརྒྱབ་ཡོང་ངོ་། ཁ་སུར་སྡོང་པོ་སྐམ་པའི་རྡོ་ལ་སྐྱེས། ཡལ་ག་ལོ་འདབ་དེ་མ་ཐག་ཏུ་རྒྱས། འདབ་ལོ་རེ་རེའི་ཐོག་ཏུ་མཚན་རེ་འཁྲུངས། མཁས་པ་ཡོངས་ཀྱི་རིག་པ་མི་ཉམས་པ། ལྟེ་བའི་སྙན་ཞུ་ལྟེ་བའི་དྲུང་དུ་ཕུལ། བཀའ་ཤོག་རྒྱབ་དང་དམ་ཕྲུག་སྐུ་རྒྱབ་ཏུ། གཙུག་གི་ནོར་བུ་དོན་གྱི་རྡོ་ཁའི་ཚིག སྡིག་ཆེན་བད་དང་འཁོར་བའི་སེམས་ཅན་སོང་། ཆོས་ཀྱི་ལམ་སྣ་ཟིན་པའི་སྙན་ཞུ་དང་། འདི་དང་ཕྱི་མ་གཉིས་ཀྱི་རེ་ས་དང་། བློ་དང་སེམས་པ་གཉིས་ཀྱི་བཞག་ས་ལ། འབྲལ་བ་མེད་པར་ཐུགས་རྗེས་རྒྱང་ནས་གཟིགས། ཡེ་ཤེས་སྤྱན་གྱིས་གཟིགས་ནས་ཐུགས་ལ་ཞོག བྱམས་དང་བརྩེ་བས་བསྐྱངས་ནས་ལམ་སྣ་དྲོངས། སྐར་ཆེན་འོད་ཀྱི་གླིང་ལ་ཞལ་གཟིགས་ནས། སྐར་ཆུང་ཚིག་བརྒྱ་ལྔ་བཅུ་ང་གཉིས་བར། སྨྱུ་གུའི་བཤད་པ་སྨྱུ་གུས་གོ་སོང་ངོ་། ནག་པོའི་རི་མོ་དཀར་པོའི་ཚིག་གིས་ཁེངས། ཁ་ཆེ་ཕ་ལུའི་བསྙེལ་སོ་དྲན་བོས་ཕུལ། །
བསླབ་བྱ་ལེའུ་བཞི་པ།
འཇིག་རྟེན་འདི་རུ་སྒང་གཤོངས་མང་ཞིག་འདུག སྐྱིད་སྡུག་རིང་ཐུང་སྦོམ་ཕྲ་གྲངས་མེད་རེད། འདྲ་འདྲ་གཅིག་ཀྱང་མེད་པ་མཐོང་གསལ་རེད། འདི་ལ་ཆོག་ཤེས་རང་གིས་བྱས་པ་དགའ། ཐོད་པའི་རི་མོ་བསུབས་ཀྱང་ཟུབ་རྒྱུ་མེད། དེ་ལས་རི་མོའི་འགྲོ་ལུགས་བསྟུན་པ་དགའ། ལྕོག་རོང་བོང་བུ་སྡུག་ཀྱང་རང་སྡུག་རེད། སྒལ་པའི་རྒྱབ་ཁུར་མ་འཁྱེར་ཀ་མེད་རེད། སེམས་གོས་ཆོད་ན་ནོར་ལ་མང་ཉུང་མེད། ཆོག་ཤེས་མེད་པའི་རྒྱལ་པོ་སྤྲང་པོ་དང་། སེམས་གོས་ཆོད་ན་སྤྲང་པོ་དེ་ལས་ལྷག རྒྱལ་པོ་རྒྱལ་གཞིས་ཟོས་ནས་ལྟོགས་ལྷང་ལྷང་། སྤྲང་ཕྲུག་ཐང་རྐྱལ་ཁེངས་ནས་སྤོ་དགྱེ་དགྱེད། བཀོད་པའི་ལས་ལ་ཆོག་ཤེས་མ་བྱས་ན། རང་སྡུག་རང་གིས་ཉོ་བ་དོན་མེད་རེད། ཆོག་ཤེས་ལྡན་ན་ཕྱུག་དང་མ་ཕྱུག་མེད། ལས་ལ་བཀོད་ན་དགྲ་ནོར་རང་གི་ནོར། མ་བཀོད་ཕ་ནོར་བུ་ལ་བདག་པ་དཀའ། ལྗང་པ་རྡོ་ཡི་སྟེང་དུ་སྐྱེ་མདོག་མེད། སྦག་སྦག་སིག་སིག་བྱས་པ་ཅི་ལ་ཕན། སེམས་པ་ཤོར་ན་ཕ་བཟང་བུ་ལ་ཤོར། ཆོག་ཤེས་བྱས་ན་ལུས་སེམས་བདེ་ལ་འཇོག ལག་ལེན་ངན་པའི་རིགས་ལ་སྤང་བྱ་གྱིས། ཕ་བདེ་བུ་སྐྱིད་ཡོང་བའི་བསམ་བློ་ཐོངས། འདི་ཕྱི་གཉིས་ཀྱི་གཏམ་དོན་ལག་པའི་མཐིལ། ཁ་ཆེ་ཕ་ལུའི་སྙིང་གཏམ་ཁ་ནས་ལུས། སྙིང་གི་བུ་ཚོ་སྙིང་ནས་རྣ་བ་ཉོན། གོ་བ་ཡོད་ན་གོ་རྒྱུ་བཤད་ཡོད་དོ། མང་པོ་མེད་ཀྱང་བྲོ་བ་བཅུད་དང་ལྡན། །
བསླབ་བྱ་ལེའུ་ལྔ་པ།
དབྱར་ཁ་ལྕགས་དང་དགུན་ཁ་རྫ་ལ་ལྟོས། དབྱར་དགུན་མེད་པར་དམར་པོའི་ལྕེ་ལ་ལྟོས། སྙིང་གཏམ་སྙིང་གི་གྲོགས་ལ་ཤོད་ཚོད་གྱིས། སྔ་གྲོགས་དགོང་དགྲར་སོང་བ་མང་པོ་ཡོད། གསེར་དངུལ་མི་ལ་བཅོལ་དགོས་བྱུང་ཡང་ཆོལ། བཅོལ་པོ་བརླག་ཀྱང་བཙལ་ནས་རྙེད་པ་རེད། སྙིང་གཏམ་མི་ལ་བཅོལ་བཅོལ་མང་དྲགས་ན། ལག་མགོ་ཁ་ལ་བཅུག་ནས་སྡོད་དགོས་ཡོང་། གཏམ་གྱི་བདུད་པོ་སྙིང་གི་དོང་དུ་ཚུད། ཁ་ལ་ལྕགས་དང་ལྕེ་ལ་སྒོ་ལྕགས་རྒྱོབ། བདུད་པོ་དོང་ནས་ཤོར་ན་མི་ཕོ་གསོད། འ་རྫི་བྱས་པ་ཙམ་གྱིས་ཅི་ལ་ཕན། མི་ཤོད་དགུ་ཤོད་ཤོད་རྒྱུ་མང་དྲགས་ན། མི་ལ་མ་ཤོད་ཟེར་གིན་སྡོད་དགོས་ཡོང་། ནར་ནར་ལྕེ་ལ་བདག་པོ་མ་བརྒྱབ་ན། རིལ་རིལ་དབུ་ལ་འོ་རྒྱལ་བཟོས་ཡོང་ངོ་། མ་བཤད་གཏམ་དེ་ག་དུས་བཤད་བཤད་རེད། བཤད་ནས་འགྱོད་དགོས་བྱུང་ན་ཐ་མའི་ལས། མ་བཤད་བར་དུ་གཏམ་ལ་རང་དབང་ཐོབ། བཤད་ནས་གཏམ་གྱི་དབང་དུ་ཤོད་མཁན་ཚུད། བཟང་པོ་ཡོངས་ལ་ངན་པ་ལབ་ཉེན་ཆེ། བཟང་པོའི་བསླབ་བྱ་ངན་པའི་དགྲ་ལ་འགྲོ། དེ་ལས་བཟང་ངན་ཚང་མ་བཟང་པོས་སྐྱོངས། བཟང་པོ་དགྲ་མགོ་ངན་པོས་བཟློག་པས་བསྟུན། གཏམ་ལ་དྲང་བའི་མི་དེ་སེམས་ནས་དྲང་། སེམས་པ་དྲང་ན་ཆོས་ཀྱི་ལམ་སྣ་ཟིན། ད་ལྟ་དེ་ལས་ཕུགས་ཡུལ་སྐྱིད་ཀྱང་སྐྱིད། འདི་ཕྱི་གཉིས་ཀྱི་བསམ་དོན་ལྷུན་གྱིས་འགྲུབ། ཁ་ཆེ་ཕ་ལུའི་འདོད་དང་སྣག་སྨྱུག་ཐུག དཀར་པོའི་ཐོག་ཏུ་ནག་པོའི་བྲིས་ཆ་གསལ། བྲིས་མི་ས་འོག་བྲིས་ཆ་ས་ཡི་ཐོག འཛམ་གླིང་མ་བསྙེལ་བསམ་བློའི་དྲན་གསོ་མཛོད།
བསླབ་བྱ་ལེའུ་དྲུག་པ།
འཛམ་གླིང་མེ་ལོང་ཕར་བལྟ་ཚུར་བལྟ་རེད། འཁོར་བ་བྲག་རི་བཞིན་དུ་ཁ་ལན་སློག རང་གིས་གར་བལྟས་མེ་ལོང་ནང་དུ་གསལ། རང་གིས་གང་ལབ་བྲག་རིས་ཁ་ལན་སློག བཟང་ན་བཟང་དང་ངན་ན་ངན་གྱི་ལན། འདི་ནི་ཡོང་རྒྱུ་འཇིག་རྟེན་འཁོར་བའི་ལས། ཚང་མ་སྨོན་པའི་འདོད་པ་མེད་ཟེར་ན། གཞན་ལ་མ་ལབ་རང་ལ་དྭོགས་ཟོན་གྱིས། ཚང་མ་རང་གི་མདོག་དང་མཐུན་ཡོང་ངོ་། གང་བྱས་ལག་པའི་མཐིལ་དུ་གསལ་ཡོང་ངོ་། གཞན་ལ་དགའ་ཚོད་ཁྱེད་རང་དགའ་མེད་ཡིན། གང་ལྟར་བཟང་ལ་ངཟང་དང་ངན་ལ་ངན། དུག་ཤིང་སྡོང་པོས་ཁམ་བུ་སྟེར་མདོག་མེད། ཁམ་བུ་དགོས་ན་ཁམ་སྡོང་འགྲམ་ལ་སོང་། རིན་ཆེན་གསེར་གྱི་འདོད་པ་ཡོད་ཟེར་ན། དོན་མེད་མུན་པའི་གླིང་དུ་མ་སོང་ཞིག གཞན་ནས་ལགས་ལགས་ལུགས་ལུགས་དགོས་ཟེར་ན། རང་ལ་ལགས་ལགས་ལུགས་ལུགས་མང་ཉུང་དགོས། ཆེ་འདོད་ཅན་ལ་ཆེ་བ་ཡོང་ང་དཀའ། དེ་ཡི་ཐབས་ལ་ཆེ་འདོད་བཞག་པ་དགའ། བྱམས་པོ་བྱས་ན་དགྲ་ཡང་གཉེན་ལ་འགྲོ། རྩུབ་ཚོད་མ་ཟིན་བུ་ཡང་ཞེན་པ་ལོག ཐོད་པའི་རི་མོ་གྱེན་ལ་ཡོད་པའི་མི། སོ་དཀར་འཛུམ་ལེགས་མི་སེམས་འཛིན་པར་མཁས། ལས་བཟང་བྱས་ནས་ཐར་པའི་ལམ་བུ་ལ། གཏམ་བཟང་ཁྱེར་ནས་སོང་ཞིག་ཕ་ཡི་བུ། རི་མི་ཐུར་ལ་ཡོད་པའི་མི་ངན་ལ། དུག་སྦྲུལ་ཁྱི་སྨྱོན་གཉིས་ཀྱི་བརྟག་དཔྱད་ཚང་། ཉིན་མཚན་མེད་པར་རྨུག་རྒྱུ་ཁོ་ལས་མེད། ལག་ལེན་ངན་པའི་ཐལ་བ་བསླངས་ནས་འགྲོ། བཟང་པོ་འོངས་པའི་རྗེས་ལ་གཏམ་བཟང་ཡོད། བཟང་པོའི་ལོ་ལ་བཟང་པོའི་འབྲས་བུ་སྨིན། ངན་པའི་འབྲས་བུ་ངན་པའི་སྐེ་ལ་འཁྲིལ། ངན་པའི་རྗེས་ལ་ལྟས་ངན་གཏམ་ངན་ཡོད། རྒྱ་སྨྱུག་སེར་པོའི་ཁ་ནས་ཚིགས་གསུམ་ལུས། རྒྱ་ཤོགས་དཀར་པོའི་སེམས་ལ་གསལ་ཡོང་ངོ་། རྒྱ་སྐད་བོད་ཀྱི་སྐད་ལ་འགྱུར་ཡོང་ངོ་། ཁ་ཆེ་ཕ་ལུའི་བློ་ཐག་ཆོད་སོང་ངོ་།
བསླབ་བྱ་ལེའུ་བདུན་པ།
དམའ་ས་བཟུང་ནས་གང་ཅིར་བཟོད་པ་བསྒོམས། དོན་གྱི་རྡོ་ཁ་རང་གྱི་སྙིང་དུ་ཞོག མི་སེམས་འཛིན་པའི་སྐད་ཆ་ཤོད་ཀྱིན་སོང། རང་འདོན་སྒྲིག་པའི་ཇུས་ཆ་གཏོང་གིན་སོང། སྟོང་པ་ཁ་ཡིས་ཁེངས་པའི་དོན་རྩ་ལོངས། དེ་འདྲའི་ཐབས་ལ་དམའ་ས་བཟུང་བ་དགའ། དམའ་ས་བཟུང་བའི་མི་ལ་དགའ་མཁན་མང་། དེ་འདྲའི་མི་ལ་ཡིད་ནས་ཕན་མཁན་མང་། མི་ཚེ་ཇ་ཆང་ལོངས་སྤྱོད་ངང་དུ་འགྲོ། འདིར་བཞུགས་འདིར་འབྱོན་ཟེར་མཁན་མང་པོ་ཡོང་། འདོད་པའི་རྟ་རྒོད་ཚོད་ཀྱི་སྲབ་ཁ་འཐེན། གང་ས་ཅི་ཐད་རང་ཚོད་རང་གིས་ཟུངས། འགྲོ་ཚོད་སྡོད་ཚོད་ཤོད་ཚོད་བྱེད་ཚོད་དང་། སྐྱིད་པོ་བྱེད་ཚོད་སྡུག་པའི་འཁུར་ཚོད་དང་། ཞིམ་པོའི་ཟ་ཚོད་འཇམ་པོའི་གྱོན་ཚོད་རྣམས། མི་ལ་ཚང་ན་མཁས་པའི་ཡང་རྩེ་ཡིན། དེ་འདྲའི་མི་ལ་སྐར་མའི་བདག་པོ་རྙེད། ད་ལྟ་དེ་ལས་ཕུགས་ཡུལ་ལས་འབྲས་ཡང་། འདོད་པ་ཚོད་ཀྱི་ཕྱི་ལ་ཤོར་དང་གཅིག ཚོད་ལ་སེམས་ཀྱི་བཀོད་པ་མེད་དང་གཉིས། དེ་འདྲའི་མི་དང་བསྡེབས་ནས་བསྡད་གཞན་འདྲ། དེ་འདྲའི་ཆག་སྒོ་ནང་ལ་འཁྲིད་ཡོང་ངོ་། ལས་ལ་ཚོད་མེད་ཐ་མ་ཕུང་བའི་གཞི། ཚོང་ལ་ཚོད་མེད་མཐའ་གཞུག་ཕམ་པའི་གཞི། ཁ་ལ་ཚོད་མེད་རྐུབ་ལ་ཉོ་བའི་གཞི། དགོད་ལ་ཚོད་མེད་མཐའ་གཞུག་ངུ་བའི་གཞི། འཁོར་ལ་གཡས་གཡོན་གཡང་དང་གད་པའི་གླིང་། ཟག་ན་ཟག་ཆོག་རིལ་ན་རིལ་ཆོག་རེད། དེ་འདྲའི་ལམ་དུ་འགྲོ་བཟོ་བསྡོད་མཁས་མཛོད། གདོང་དྲུག་འཁོར་བ་འབྲོག་པའི་ཤོ་དང་འདྲ། སྤ་ར་ལྕ་མོ་གང་ཐོན་ངེས་མེད་རེད། ཁེ་གྱོང་སྙིང་ལ་བཅངས་ནས་འགྲོ་ལུགས་མཛོད། ཁེ་ཡི་སྒོ་མོ་དབྱེ་རྒྱུའི་བྱུས་ལ་ལྟོས། གྱོང་གི་ལམ་བུ་དགག་རྒྱའི་བྱུས་ལ་ལྟོས། ཁེ་སྒྱོང་གཉིས་ལ་སྦོམ་ཕྲ་ཤོར་བའི་དུས། སྡུག་སྙིང་གནན་ནས་སྡུག་ཚོད་བཟུང་བ་དགའ། ཚོད་མེད་ཁ་ཆེ་ཕ་ལུའི་ཚོད་ནས་ཤོར། གཏམ་གྱི་ནོར་བུ་ཤོག་བུའི་ཐང་ལ་ཤོར། རིན་ཐང་བསྐོར་དུས་སྐོར་ཐང་མ་ལོག་མཛོད། ནོམ་པ་འཛིར་ནས་ཡོད་དོ་ཕ་ཡི་བུ། །
བསླབ་བྱ་ལེའུ་བརྒྱད་པ།
ཞིམ་ཚད་མ་ཟ་མཇམ་ཚད་མ་གྱོན་ཞིག ཁ་ལུས་གཉིས་ཀྱིས་སྡུག་ལ་སྦྱར་ཡོང་ངོ་། ཁོག་པའི་བོངས་ཚད་ཆེ་ཡང་དེ་ཐམས་ཅད། ཟ་མ་གཅིག་པའོ་སྡོད་ས་ཡིན་མདོག་མེད། མིག་དང་གྲོད་པ་གཉིས་པ་ཁེངས་རྒྱུ་མེད། ལྟ་ཚོད་ཟ་ཚོད་རང་གིས་བྱས་པ་དགའ། གྲོད་པ་ཐབ་ལ་འཚོད་འཚོད་མང་འདྲག་ན། སྡུག་རྩྭ་ཐུག་དུས་སྒྱིད་བུ་གྲང་བ་དགའ། མི་ལ་རེ་བའི་ཇ་ཆང་ལོངས་སྤྱོད་ལས། རང་གི་རྩྭ་རྐྱང་ཆུ་རྐྱང་བྲོ་བ་ཞིམ། ལས་ངན་ཤན་པའི་དྲེག་ཁུ་བཟའ་བ་ལས། དམར་དད་ལངས་ན་ཤིག་ཀྱང་ཟ་བ་དགའ། ཟ་རྒྱུ་ཉལ་རྒྱུ་བ་དང་བོང་བུའི་ལས། དེ་འདྲ་བྱས་ན་ཨེ་དགའ་ཕ་ཡུ་བུ། ཁྱི་དང་གྲོད་པ་ལག་ནས་ཤོར་སོང་ན། རྟ་རོ་བོང་རོ་ཐོག་ལ་ཤོར་ཉེན་ཆེ། གྲོད་པའི་སྒོ་ལ་བསྡམ་ཚོད་མ་བྱས་ན། གཏམ་གྱི་ནོར་བུ་རྐུ་ལ་ཤོར་བའི་ཉེན། གཏམ་གྱི་ཕུ་ཐུང་འཇོལ་འཇོལ་དགོས་འདོད་ན། གྲོད་པའི་ལག་མགོ་ཐུང་དུ་བཅུག་པ་དགའ། ཆུ་ནང་ཉ་མོ་སྤགས་ལ་དད་པས་ཕུང་། བྱི་བ་བྱིའུ་འཇོལ་པད་ཁ་ཟོས་པ་ལན། བྱི་བ་དམག་ཆུང་ལྟོགས་ལ་ཟ་འདོད་ཀྱིས། ས་མདའ་སྐེ་ལ་ཟུག་པ་ཟ་མའི་སྐྱོན། བྱང་ཐང་ཝ་མོ་རང་ཚོད་མ་ཟིན་ན། མགོ་ལྤགས་ཐང་ལ་བཤུ་བ་ཟ་མའི་སྐྱོན། སྟག་དམར་ངར་ཞིན་བུ་བཞིན་འཛིན་རྒྱུ་འདི། སྟག་རྒན་ལུག་ལ་ཁྱི་ལྟར་མཆོངས་པས་ཉེས། མཁས་པ་འདི་ཡིན་ཞུ་རྒྱུ་མེད་ལགས་ཀྱང་། དཀར་པོའི་ཐོག་དུ་ནག་པོའི་བྲིས་ཆ་གསལ། ཁ་ཆེ་ཕ་ལུ་ས་འོག་སོང་ན་ཡང་། རྒྱ་ཤོག་ལོགས་ཀྱི་སྣག་ཚའི་རི་མོ་འདི། ས་སྟེང་ཡུན་རིང་གནས་པའི་བཀྲ་ཤིས་ཤོག ཚང་མའི་ཡིད་དུ་འོང་པའི་བཀྲ་ཤིས་ཤོག །
བསླབ་བྱ་ལེའུ་དགུ་པ།
འཇིག་རྟེན་ལྟ་ལུགས་གཅིག་ལ་མཐོང་ལུགས་གཉིས། ལྟ་ལུགས་གཅིག་ལ་རིག་ཀྱང་རིག་གཅིག་འདུག ཕ་ཡིས་བུ་དང་བུ་ཡིས་ཕ་བྱེད་པ། དེ་འདྲ་བསམ་ན་ཐུང་ཐུང་ག་ནས་ཡིན། མ་བསམས་གྱུར་ན་ཕ་བུའི་དམ་ཚིག་ཉམས། དམ་ཉམས་ལག་ལེན་སྡང་བའི་དགྲ་ལ་འགྱུར། ཕྲུ་གུ་ཕ་མ་མེད་པ་མི་སྲིད་ཀྱང་། ལག་ཐོག་སྟོན་རྒྱུ་ཡོད་པ་རེ་རེ་ཙམ། ཚེ་སྟོད་ཡོད་ཀྱང་ཚེ་སྨད་མེད་པ་མང་། ཕ་བུའི་དམ་ཚིག་བསྲུང་ནས་བསྲུངས་པ་དགའ། དུས་ཚོད་ཆུ་ཚོད་མ་འགྱངས་གྲོལ་ནས་འགྲོ། འཐུས་ཤོར་མེད་པར་བུ་ལ་ཡོན་ཏན་སློབས། ཡོན་ཏན་ཀུན་གྱི་རྩ་བ་ཡི་གི་དང་། ཡོན་ཏན་ཡོངས་ཀྱི་རྒྱལ་པོ་ཡི་གི་རེད། ཕྲུ་གུའི་ཡི་གི་གསེར་ཁྲིའི་སྟེང་དུ་སྐྱོལ། མི་ཕོའི་ཡི་གི་སྟག་གདན་སྟེང་དུ་འཇོག བླ་མའི་ཆོས་རར་ཡི་གི་མེ་ལོང་རེད། ཡིག་ཡོད་མིག་ཡོད་མཁས་པ་སྤྲུལ་པའི་རྒྱུད། ཡིག་ཡོད་མིག་ཡོད་ལོང་བ་ལྐུགས་པའི་རྒྱུད། ཀྱོག་ཀྱོག་ཡི་གི་གཞུ་ལྟར་འཁྱོག་གྱུར་ཀྱང་། དོན་རྩ་མདའ་ལས་འདྲོང་བ་དེ་རུ་ཚང་། ཡོན་ཏན་རིན་ཆེན་དགོས་འདོད་ཀུན་འབྱུང་རེད། དགོས་འདོད་རིན་ཆེན་དགོས་འདོད་ཀུན་འབྱུང་རེད། དགོས་འདོད་ཀུན་འབྱུང་དགོས་འདོད་ཐོགས་པ་མེད། དོན་དུ་མི་ལ་ཡོན་ཏན་ཚང་བ་དགོས། ནོར་རྫས་མཚམས་རེ་སོང་འགྲོ་མཚམས་རེ་ཡོང་། ནོར་ལ་བསྐྱུར་བརླག་རྐུན་མས་འཁྱེར་བའི་ཉེན། ཡོན་ཏན་རིན་ཆེན་འཛད་མེད་ཕུགས་ཀྱི་གཏེར། ན་སོ་གཞོན་དུས་བུ་ལ་སྦྱོང་ཐར་སློབས། ན་སོ་ལོངས་ནས་བསླབ་དགོས་མེད་པ་གྱིས། ལྕང་གསར་གཞོན་དུས་འདྲོངས་ན་འདྲོངས་པ་རེད། ལྕང་རྒན་སྲོང་སྲོང་མང་ན་ཆག་པའི་ཉེན། ངན་པའི་མི་དང་གྲོགས་ལ་བསྡོངས་པ་ན། དུག་དང་བསྡོངས་ན་དུག་གི་ཁ་རླངས་ཕོག ངན་པའི་ཚོགས་དང་ནག་པོའི་སོལ་བ་འདྲ། ཚ་མོས་བསྲེག་ཉེན་གྲང་མོས་རྫས་ཉེན་ཆེ། ཁེ་དང་གྱོང་གྱི་བསྐོར་ཕྱོགས་གཏོང་གིན་སོང་། ཡག་དང་ཉེས་ཀྱི་སྐད་ཆ་ཤོད་ཀྱིན་སོང་། ཡག་ན་ཡག་པས་ངོ་བསྟོད་བདག་རྐྱེན་སྤྲོད། ཉེས་ན་ཉེས་སོང་ཟེར་བས་ཉེས་ཐགས་ཐོངས། ཨ་མའི་ཁ་ལ་སྒོ་ལྕགས་བརྒྱབ་དྲགས་ན། ཕྲུ་གུས་ཆག་སྒོའི་རྒྱལ་སྒོ་ཕྱེ་ཉེན་ཡོད། རྡོ་ལ་ཕྱི་བདར་ཐོན་ན་ནོར་བུ་དང་། ལྕགས་ལ་འཇམ་ཤ་ཐོན་ན་མེ་ལོང་ཡོང་། ཡོན་ཏན་ཕུན་སུམ་ཚོགས་ན་སྙིང་གི་བུ། བྱ་ལུགས་བྱེད་ལུགས་ངན་ན་དགྲ་ལས་ལོད། དེ་ཚོ་སེམས་པ་དཀར་བའི་སྐད་ཆ་རེད། བུ་ཡོད་ཕ་ཚོ་ཐུགས་ལ་དེ་ལྟར་ཞོག །
བསླབ་བྱ་ལེའུ་བཅུ་པ།
དེ་ནས་གསོན་དང་ཨ་མའི་སྙིང་ཉེ་ཚོ། བྱམས་དང་བརྩེ་བའི་ཅན་གྱི་དྲིན་ཆེན་མ། ཕྲུ་གུ་ཆུང་དུས་ཨ་མའི་མགོ་རུ་སྡོད། ལང་ལ་གཏོང་རང་གཏོང་ན་ཨ་མས་གཏོང་། ཁ་ལ་མི་སྟེར་དགུ་སྟེར་ཨ་མས་སྟེར། ལུས་ལ་མི་གཡོགས་དགུ་གཡོགས་ཨ་མས་གཡོགས། ཆུང་དུས་ཨ་མས་ལང་ལ་བཏང་བའི་བུ། ལང་ཤོར་ཐ་མ་ཨ་མ་དགའ་མི་ཁུག དེ་འདྲས་མི་གསོད་བྱས་ནས་ཕུང་བ་མང་། དེ་འདྲས་རྟ་འཁྱེར་བྱས་ནས་བྲོས་པ་མང་། ཨ་མས་སྡུག་སྙིང་མནན་ས་མ་བསྡད་ན། ཨ་མས་ཕྲུ་གུ་རླུང་ལ་བསྐུར་ཡོང་ངོ་། རྐུན་མ་རྐུ་དུས་ཐུག་ཐུག་རྡུང་བ་དགའ། ཧམ་གྱི་ཡོད་ན་གླེག་གླེག་སྟེར་བ་དགའ། སྒོ་ང་རྐུ་དུས་ཁྲིག་ཁྲིག་མ་བཟོས་ན། བྱ་མོ་ཁྱེར་བའི་རྗེས་ལ་རྟ་ཕོ་འཁྱེར། ཞིམ་པོ་སྟེར་སྟེར་འཇམ་པོ་གཡོགས་གཡོགས་ཞོག བྱ་ལུགས་མེད་ཀྱང་ཁ་ལ་ཟ་ལུགས་སློབས། ཐ་མ་དེ་འདྲའི་སྨྱོ་སྨྱོ་སུ་ཞིག་སྨྱོ། ཝ་ཕྲུག་ཐང་ནས་ཐང་ལ་ཟགས་རྒྱུ་མེད། རྒོད་ཕྲུག་གཡང་ལ་ཟགས་པ་ སྙིང་ཡང་རྗེ། སྤྲང་ཕྲུག་རྒྱལ་ཁམས་བསྐོར་བ་སྤྲང་པོའི་ལས། ཕྱུག་པོ་སྤྲང་ལ་འཁྱམས་པ་དགྲ་ལ་འགྱུར། ཉན་མཁན་ཡོད་ན་གོ་རྒྱུ་བཤད་ཡོད་དོ། ལྟ་མཁན་ཡོད་ན་མཐོང་རྒྱུ་བསྟན་ཡོད་དོ། སྨྱུ་གུའི་ཁ་ཡི་དོན་གྱི་རྡོ་ཁའི་ཚིག ཐུགས་ཀྱི་དཀྱིལ་དུ་ཞོག་མཛོད་ཨ་མའི་ཚོགས།
ཁ་ཆེ་ཕ་ལུ་དང་འབྲེལ་བའི་དྲ་ཚིགས།
ཁ་ཆེ་ཕ་ལུའི་དྲ་ཚིགས། http://kachepalu.googlepages.com/
སེང་རྡོར་དྲ་བ། http://www.sangdhor.com/pics_c.asp?id=868
ཤམ་བྷ་ལའི་ཕོ་ཉ། http://www.shambalapost.com/blog/viewpost/1389
ཀིརྟི་སྐུ་ཕྲེང་གཉིས་པ་བསྟན་པ་རིན་ཆེན་
རྔ་བ་སྨད་རྒྱུད་དུ་ཡབ་དཀོན་མཆོག་སྐྱབས་དང་ཡུམ་སྐྱིད་བདེགཉིས་ཀྱི་སྲས་སུ་སྐུ་ཕྲེང་གོང་མ་སྐུ་གཤེགས་ནས་ལོ་ཉེར་ལྔ་པ་རབ་བྱུང་བརྒྱད་པའི་ཤིང་རྟ(༡༤༧༤)ལོར་འཁྲུངས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་། འདིའི་དགུང་རྙིང་ཆུ་སྤྲེལ་ཡིན་པར་བཤད། དགུང་ལོ་བཅུ་དྲུག་ལ་དབུས་གཙང་དུ་ཕེབས། དགེ་བཤེས་ཆོས་དཔལ་སོགས་བསྟེན་ནས་མདོ་སྔགས་རིག་གནས་དང་བཅས་པ་གསན་བསམ་མཐར་ཕྱིན་པ་གནང་། དགུང་ལོ་སོ་གཅིག་པ་ལ་རང་ཡུལ་དུ་བྱོན། ཀིརྟི་རི་ཁྲོད་དུ་ལོབདུན་ཙམ་བཞུགས་ནས་ཆོས་འཆད་ཉན་དང་། སྒོམ་སྒྲུབ་ཟུང་འབྲེལ་གྱིས་དུས་འདའ་བར་མཛད། དགུང་ལོསོ་ལྔ་པ་རབ་བྱུང་དགུ་པའི་ས་འབྲུག(༡༥༠༨)ལོར་ཏཱམིང་རྒྱལ་རབས་ཀྱི་གོང་མ་ཀྲེང་རྡེས(正德)ནས་ཕོ་ཉམངགས་ཏེ་ནང་སྲུར་གདན་འདྲེན་ཞུས་ཀྱང་མ་ཕེབས་པར་ལུང་བསྟན་དང་རིམ་འགྲོ་བཀོད་པ་སོགས་ཞལ་བཀོད་ཞིབ་པར་གནང་སླར་ཡང་གོང་མས་རྟ་ཞིང་བླ་མ་དང་། ཁེཤིག་གོ་ཆིང་གཉིས་ཀྱི་གདོང་དངུལ་སྲང་སྟོང་དང་། གསེར་ཇ་སོགས་ཀྱི་འབུལ་རྟེན་དང་། བླ་མ་སངས་རྒྱས་གྲུབ་ཐོབ་རིན་པོ་ཆེ་ཞེས་པའི་ལུང་དང་། བ་སོ་ལས་གྲུབ་པའི་ཐམ་ཀ་ནོར་བུའི་ཡུ་བ་ཅན་ཞིག་ཕུལ་ཏེ་གཟེངས་བསྟོད་ཞུས། རྒྱལ་རོང་དང་རྔ་བ་སྟོད་སྨད་ཀུན་དུ་མདོ་སྔགས་ཀྱི་འཆད་སྤེལ་རྒྱ་ཆེར་མཛད་ནས་དགུང་ལོ་བརྒྱདཅུ་གྱ་ལྔ་པ་རབ་བྱུང་དགུ་པའི་ས་རྟ(༡༥༥༨)ལོརདགོངས་པ་མྱ་ངན་ལས་འདས། གསུང་རྩོམ་སྐོར《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འཁོདདོན་དུ། 《མངོན་རྟོགས་རྒྱན》དང་། 《དབུ་མ་འཇུག་པའི་འགྲེལ་པ། 》《འདུལ་བའི་ཆོ་ག》《སྡོམ་གསུམ་བསླབ་བྱ། 》《སུམ་རྟགས་འགྲེལ་པ་མཁས་པ་དགྱེས་པའི་མཆོད་སྤྲིན། 》《སྙན་ངག་འགྲེལ་པ་ཚངས་སྲས་དགྱེསཔའི་གླུ་》སོགས་པོད་བརྒྱད་ལྷག་ཡོད་ཚུལ་གསལ། རྣམཐར་ལོ་རྒྱུས་ནི། 《མདོ་སྨད་ཆོས་འབྱུང》ལྕགས་དཔརམའི་ཤོག་གྲངས་༧༡༦པར་དང་། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》དཔར་མའི་ཤོག་གྲངས་༢༣ནས༢༦བར་གསལ་ལོ། །
ཨ་ལེ་ཧྲན་རི་བོ།
ཨ་ལེ་ཧྲན་རི་བོ་
ཀིརྟི་སྐུ་ཕྲེང་གཉིས་པ་བསྟན་པ་རིན་ཆེན་
༼དུང་དཀར་ཚིག་མཛོད་ཆེན་མོ་༽ནས་བཏུས།
༡༨༥༧ལོ།
༡༨༥༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཡུས་ཧྲན་རི་བོ།
ཡུས་ཧྲན་རི་བོ་
ཟླ་༤ཚེས་༡༩ཉིན་
ཟླ་༤ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༩པ་ཡིན། ལོ་མཇུག་ལ་ད་དུང་ཉིན་༢༥༦ཡོད།
ཀརྨ་པ་ཨོ་རྒྱན་འཕྲིན་ལས་རྡོ་རྗེ་
ཀརྨ་པ་ཨོ་རྒྱན་འཕྲིན་ལས་རྡོ་རྗེ་༼༡༩༨༥ལོའི་ཟླ་༦ཚེས་༢༦ཉིན - ༽ནིཀརྨ་བཀའ་བརྒྱུད་ཀྱི་ཀརྨ་པ་ཞིག་རེད།
ཟླ་༤ཚེས་༢༠ཉིན་
ཟླ་༤ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༡༠པ་ཡིན། ལོ་མཇུག་ལ་ད་དུང་ཉིན་༢༥༥ཡོད།
མི་བདུད་འབྱམས་པ་ཁྲག་མགོ་
བོན་གྱི་མི་བདུད་འབྱམས་པ་ཁྲག་མགོ་ནི ། ལོ་རྒྱུས་དྲ་བ་དམར་ནག་གི་རྒྱུད་དོན་ལྟར་འཆད་པ་ལ། བཞི་བཅུ་རྩ་ལྔ་ཐེག་པའི་ཡང་གོང༌། ས་འོད་དཀར་ལ་ལྗོན་སྟེང་ན། གནས་གསས་དབྱིངས་རུམ་ཐུགས་ཀྱི་སྤྲུལ་པ་ལས། གཡུའི་བྱིལ་བུ་ལུག་རྫི་མོ་གཅིག་གནམ་ནས་ས་ལ་སྤྲུལ་ལོ། དེའི་ཞལ་ནས་ཧ་དང་ཧི་ཞེས་བརྗོད་པས། འབྱུང་བ་ལྔའི་སྙིང་པོ་ལས། གཞའ་དང་སྤྲིན་དུ་བྱུང་བ་དེའི་བཅུད་ལས་རིན་པོ་ཆེ་ཡི་སྒོ་ང་གཅིག་བརྡོལ་བ་ལས། སྟག་བདུད་གེ་ཏ་བྱུང༌། སྟག་བདུད་གེ་ཏའི་རྒྱུད་ལས་བྱུང་བའི་གེ་ཏ་ཁྲི་འདུལ་ཐང་པོ་དང༌། ན་ལྕམ་མགྲིན་རིང་མ་གཉིས་བཤོས་པ་ལས། མི་བདུད་འབྱམས་པ་ཁྲག་མགོ་བྱུང་ངོ༌། དེས་མི་ཡི་སྲོག་ལ་བདུད་དུ་བྱེད། ཕྱུགས་ལ་གཅན་དུ་བྱེད། ཡོད་ཁམས་ཀུན་ལ་གནོད་ཅིང་འཚེ་བར་བྱེད་པའི་གཞི་བླངས་སོ། རུ་བཞི་ལྷའི་སྤྲུལ་པ་ལྷ་བོ་ལྷ་སྲས་ཀྱིས་གཉེར་དུ་གཏད་ནས། བོན་དང་གཤེན་གྱི་སྒྲ་བླར་བསྐོས་སོ། ཧྲིས་པ་གྱེར་མེད་ཀྱིས་དབལ་གསས་རྔམ་པའི་སྐུ་རུ་བཞེངས་ཏེ། བཀའ་སྒོ་དམ་བརྡར་མཛད༌ནས་བསྟན་པ་སྲུང་བའི་དཔལ་མགོན་དུ་མངའ་གསོལ་ལོ། ཁྱད་པར་དུ་རྒྱལ་བ་གཉིས་པ་མཉམ་མེད་ཆེན་པོའི་སྐྱེས་རབས་དགུ་ཡི་སྲུང་མར་མཛད་པ་ཡིན་པར་གསུངས། སྒོས་སུ་དཔལ་གཤེན་བསྟན་སྨན་རི་བའི་བསྟན་དང་བསྟན་འཛིན་རྣམས་ཀྱི་འཕྲིན་ལས་འབད་མེད་དུ་སྒྲུབ་པའི་དམ་བཅས་ནས་བསྟན་པའི་སྲུང་མ་གཙོ་བོར་བསྐོས་པའོ། །
ཀརྨ་པ་རང་འབྱུང་རིག་པའི་རྡོ་རྗེ་
ཀརྨ་པ་རང་འབྱུང་རིག་པའི་རྡོ་རྗེ་༼༡༩༢༤ལོའི་ཟླ་༨ཚེས་༡༤ཉིན - ༡༩༨༡ལོའི་ཟླ་༡༡ཚེས་༥ཉིན༽ནིཀརྨ་བཀའ་བརྒྱུད་ཀྱི་ཀརྨ་པ་ཞིག་རེད།
རྒྱལ་ཁང་རྩེ་སྤྲུལ་སྐུ་བློ་བཟང་བསྟན་འཛིན།
༈ རྒྱལ་ཁང་རྩེ་སྤྲུལ་སྐུ་བློ་བཟང་བསྟན་འཛིན་གྱི་རྣམ་ཐར་སོགས་གང་ཡང་མ་མཇལ། ཕལ་ཆེར་རྒྱལ་ཁང་རྩེ་པས་སྐུ་འཕྲེང་མང་ཙམ་ཞིག་བྱང་ཕྱོགས་ཧོར་གྱི་ཆ་ལས་ཁལ་ཁ་གཡས་རུ་ཛ་སག་ཐུ་ཁང་གི་ཨས་མག་གི་བླ་མར་་་་་
རྡོ་རྗེ་རྣལ་འབྱོར་པ།
རྡོ་རྗེ་རྣལ་འབྱོར་པ་ནི་ནང་པ་སངས་རྒྱངས་ཀྱི་ལྷ་གཅིག་རེད།
རྒྱལ་ཁང་རྩེ་སྤྲུལ་སྐུ་ཡེ་ཤེས་དགེ་ལེགས།
༈ ད་ལྟ་རྣམ་ཐར་སོགས་གང་ཡང་མི་མཇལ་བར་ཕལ་ཆེར་རྒྱལ་ཁང་རྩེ་པའི་སྐུ་འཕྲེང་མང་ཙམ་ཞིག །བྱང་ཕྱོགས་ཧོར་གྱི་ཆ་ལས་ཁལ་ཁ་གཡས་རུ་ཛ་སག་ཐུ་ཁང་གི་ཨས་མག་གི་བླ་མ་འཕེབས་ཡོད་པར་རྟེན་གང་འགྱོགས་རྣམ་ཐར་སོགས་མཇལ་རྒྱུའི་རེ་མདུན་དང་། ཁྱེན་ལྡན་རྣམ་པར་རེ་བསྐུལ་དང་ལམ་སྟོན་ཡོངས་བ་ཞུ། །། 21/11/13
ཀརྨ་པ་དབང་ཕྱུག་རྡོ་རྗེ་
ཀརྨ་པ་དབང་ཕྱུག་རྡོ་རྗེ་ནིཀརྨ་བཀའ་བརྒྱུད་ཀྱི་ཀརྨ་པ་ཞིག་རེད།
རྟག་གཟིགས་ཞིང་བཀོད་
༧ རྟག་གཟིགས་ཞིང་བཀོད་འདི་ནི། སྐུ་གསུམ་རྫོགས་པའི་སངས་རྒྱས་ཀྱི་ནང་ཚན། མཆོག་གི་སྤྲུལ་སྐུའི་ཞིང་བཀོད་ཡིན་ལ། འདི་ལ་མཚན་གྱི་རྣམ་གྲངས་དུ་མ་ཡོད་དེ། རྒྱ་གར་པ་རྣམས་ཀྱིས་བྱང་ཤམ་བྷ་ལ་ཟེར། རྒྱ་ནག་གིས་མུ་ཁྱུད་གཏེར་གྱི་གླིང་ཟེར། ཞང་ཞུང་གི་མི་རྣམས་ཀྱིས་སྟག་གཟིག་ཁྲོམ་གྱི་ཡུལ་ཟེར། བོད་གངས་ཅན་གྱི་མི་རྣམས་ཀྱིས་རྟག་གཟིགས་འོལ་མོ་ལུང་རིང་ཟེར། མཚན་ཕྱི་མ་འདི་ཡི་དོན་ཇི་ལྟར་ཡིན་ཞེ་ན། ཕྱོགས་བཅུ་དང་དུས་གསུམ་གྱི་སངས་རྒྱས་རྣམས་ཀྱིས་དུས་རྟག་ཏུ་གཟིགས་པའི་ཞིང་ཡིན་པས་རྟག་གཟིགས་ཞེས་བྱ་ཞིང༌། འོལ་མོ་ལུང་རིང་ཞེས་བྱ་བའི་དོན་ནི། མདོ་གཟེར་མིག་ལས། འོལ་ནི་སྐྱེ་བ་མེད་པས་འོལ། མོ་ནི་འདོད་པ་འབྱུང་བས་མོ། ལུང་ནི་བཀའ་ལུང་བསྟན་པས་ལུང༌། རིང་ནི་ཐུགས་རྗེ་བསྲིང་བས་རིང་ཞེས་པ་ལྟར། དོན་ལ་སྐྱེ་བ་མེད་པ་དང༌། འདོད་པ་འབྱུང་བ་དང༌། བཀའ་ལུང་བསྟན་པ་དང༌། ཐུགས་རྗེའི་རྒྱུན་རིང་བ་སོགས་ཀྱི་དོན་ནོ།། འོ་ན་སྤྲུལ་སྐུའི་ཞིང་ཁམས་ཀྱི་བཀོད་པ་ཇི་ལྟར་ཡིན་ཞེ་ན། དེ་ཡང་སྤྱིར་ན། ནང་གླིང་དང༌། བར་གླིང༌། ཕྱི་གླིང༌། མཐའ་གླིང་སོགས་གླིང་དང་གླིང་ཆུང་བསམ་གྱིས་མི་ཁྱབ་ཅིང་དབྱིབས་གྲུ་བཞིར་འདུག་པ། མཐའ་སྐོར་ལྕགས་རི་ཆེན་པོ་དང་བཅས་ཏེ་གནས་སོ།། ༧ དེའི་དབུས་སུ་རིའི་རྒྱལ་པོ་གཡུང་དྲུང་དགུ་བརྩེགས་ཞེས་བྱ་བ། རིན་པོ་ཆེ་སྣ་བཞི་ལས་གྲུབ་ཅིང་ཁ་དོག་སྣ་ཚོགས་སུ་བཀྲ་བ་དེ་ལ། ཐེག་པ་རིམ་དགུ་དང་ལྡན་ཞིང་གཞའ་ཚོན་སྣ་ལྔའི་འོད་འཕྲོ་བ་ཞིག་ཡོད། རི་དེའི་མགུལ་དུ་རྒྱལ་རིགས་རྣམས་ཀྱིས་བཞེངས་པའི་ལོ་པཎ་ཤེལ་གྱི་མཆོད་རྟེན་གྲངས་མང་དང༌། ༧ བང་རིམ་རྣམས་སུ་རྗེའུ་རིགས་རྣམས་ཀྱིས་བཞེངས་པའི་ཟོ་བོ་ཁྱུང་ལག་གི་མཆོད་རྟེན་གྲངས་མང༌། བྲམ་ཟེའི་རིགས་ཀྱིས་བཞེངས་པའི་བཀྲ་ཤིས་སྒོ་མང་གི་མཆོད་རྟེན་གྲངས་མང༌། དམངས་རིགས་རྣམས་ཀྱིས་བཞེངས་པའི་རྣམ་པར་རྒྱལ་བའི་མཆོད་རྟེན་གྲངས་མང་ཡོད། ༧ རི་དེའི་ཕྱོགས་བཞི་ན་འབབ་པའི་ཆུ་བོ་ཆེན་པོ་བཞི་ཡོད་དེ། དེ་ཡང་ཤར་དུ་སེང་གེའི་ཁ་ནས་ཆུ་བོ་ཆེན་པོ་ན་ར་ཛ་ར་དང༌། བྱང་དུ་རྟ་མཆོག་ཁ་ནས་ཆུ་བོ་པཀྵུ་དང༌། ནུབ་ཏུ་རྨ་བྱའི་ཁ་ནས་ཆུ་བོ་ཆེན་པོ་གྱིམ་ཤང་དང༌། ལྷོ་རུ་གླང་ཆེན་ཁ་ནས་ཆུ་བོ་ཆེན་པོ་སིན་ཌྷུ་དང་བཞི་འབབ་པའོ།། ༧ རི་གཡུང་དྲུང་དགུ་བརྩེགས་ཀྱི་ཕྱི་རིམ་དུ་ཚལ་ཆེན་པོ་བཞི་ཡོད་དེ། ཤར་ན་དགའ་བའི་ཚལ། ལྷོ་ན་སྐྱེད་མོའི་ཚལ། ནུབ་ན་པད་མོའི་ཚལ། བྱང་ན་རིན་པོ་ཆེའི་ཚལ་དང་བཞི་ཡོད། ༧ དེའི་རྒྱབ་ཏུ་རོལ་བའི་མཚོ་ཞེས་པ། རོ་དང་ནུས་པ་ཕུན་གསུམ་ཚོགས་པའི་སྐྱེ་འགྲོའི་གསོས་སུ་གྱུར་པའི་མཚོ་ཆེན་པོ་རེ་རེ་ལ་གྲོང་ཁྱེར་ཆེན་པོ་བརྒྱད་རེས་བསྐོར་བར་གནས་ཏེ།
༧ དེ་ཡང་ཤར་ན་གསས་མཁར་ཤམ་པོ་ལྷ་རྩེ་ཞེས་བྱ་བ་རིན་པོ་ཆེ་སྣ་བཞི་ལས་གྲུབ་པའི་ཕོ་བྲང་ཆེན་པོ་དེ་ནི། རྣམ་མཁྱེན་སྟོན་པ་གཤེན་རབ་ཀྱི་བཞུགས་གནས། རྨ་ལོ་དང་གཡུ་ལོ་འཁྲུངས་སའོ།། དེའི་ཕྱི་རོལ་དུ་གྲོང་ཁྱེར་ཆེན་པོ་དགའ་ལྡན་བྱམས་པ་ཅན་ཞེས་བྱ་བར། གཡུང་དྲུང་སེམས་དཔའི་སྤྱོད་པ་གནས་པའི་གླིང་ཆགས་སོ།། ༧ ལྷོ་ན་རྒྱལ་ས་བར་པོ་སོ་བརྒྱད་ཅེས་བྱ་བ་བེཊཱུརྱ་ལ་སོགས་རིན་པོ་ཆེ་སྣ་བརྒྱད་ལས་གྲུབ་ཅིང་འོད་དུ་འབར་བ་ཞིག་ཡོད་ལ། དེ་ནི་སྟོན་པ་གཤེན་རབ་ཀྱི་ཡབ་རྒྱལ་པོ་ཐོད་དཀར་གྱི་བཞུགས་གནས། རྣམ་མཁྱེན་སྟོན་པ་གཤེན་རབ་འཁྲུངས་ས་དེ་ཡིན་ནོ།། དེའི་ཕྱི་རོལ་དུ་གྲོང་ཁྱེར་ཆེན་པོ་ཚད་མེད་ཡངས་པ་ཅན་ཞེས་བྱ་བ། བཀའ་ཁྲིམས་བློན་འབངས་དང་བཅས་པའི་གླིང་ཆགས་སོ།། ༧ ནུབ་ན་གསས་མཁར་ཁྲི་སྨོན་རྒྱལ་བཞད་ཅེས་བྱ་བ། པད་མ་ར་གཱ་ལ་སོགས་རིན་པོ་ཆེ་སྣ་བདུན་ལས་གྲུབ་པའི་ཕོ་བྲང་ཆེན་པོ་ཡོད་ལ། དེ་ནི་ཧོས་ཟ་རྒྱལ་མེད་མའི་བཞུགས་གནས་དང༌། སྲས་གཏོ་བུ་དང༌། དཔྱད་བུ། གཤེན་ཟ་ནེའུ་ཆེན་འཁྲུངས་ས་ཡིན་ནོ།། དེའི་ཕྱི་རོལ་དུ་གྲོང་ཁྱེར་ཆེན་པོ་ངོ་མཚར་ལྟད་མོ་ཅན་ཞེས་བྱ་བ། དུས་ཁྱད་པར་ཅན་དུ་ལྷ་ཀླུ་མི་གསུམ་འདུས་ནས་སྟོན་པ་ལ་མཆོད་པ་འབུལ་བའི་གླིང་ཆགས་སོ།། ༧ བྱང་ན་གསས་ཁང་ཁོ་མ་ནེའུ་ཆུང་ཞེས་བྱ་བ་གཡུ་དཀར་ལྗང་སོགས་རིན་པོ་ཆེ་སྣ་བཞི་ལས་གྲུབ་པའི་ཕོ་བྲང་ཆེན་པོ་ཡོད། དེ་ནི་དཔོ་ཟ་ཐང་མོ་བཞུགས་གནས། སྲས་ལུང་འདྲེན་དང༌། རྒྱུད་འདྲེན། གཤེན་ཟ་ནེའུ་ཆུང་འཁྲུངས་སའོ།། དེའི་ཕྱི་རོལ་དུ་གྲོང་ཁྱེར་ཆེན་པོ་རྫུ་འཕྲུལ་དགའ་བ་ཅན་ཞེས་བྱ་བ། ཕྱྭ་སྲིད་སྐོས་གསུམ་གྱི་སློབ་མ་དང༌། ལྷ་མི་དགེ་བ་ཅན་འདུས་ནས། རྫུ་འཕྲུལ་རོལ་མོ་བསྒྱུར་བའི་གླིང་ཆགས་སོ།། ༧ དེ་ལྟར་གླིང་ཆེན་པོ་བཞིའི་མཚམས་བཞི་ལ། རང་བྱུང་གི་གསས་ཁང་ཆེན་པོ་བཞི་ཡོད་དེ། དེ་ཡང་ཤར་ལྷོ་ན་གསས་ཁང་བདེ་བ་རང་གྲུབ་ཅེས་བྱ་བའི་ཕྱི་རོལ་དུ་གྲོང་ཁྱེར་ཆེན་པོ་བདེ་ལྡན་བཀོད་པ་ཞེས་བྱ་བ། ལྷ་མི་དགེ་བ་ཅན་རྣམས་འདུས་ནས་དག་པའི་ཞིང་དུ་ཚོགས་བསགས་སྒྲིབ་པ་སྦྱང་བའི་ལས་བྱེད་དོ།། ༧ ལྷོ་ནུབ་ན་གསས་ཁང་ཐུགས་རྗེ་ཀུན་འབྱུང་ཞེས་བྱ་བའི་ཕྱི་རོལ་དུ་གྲོང་ཁྱེར་ཆེན་པོ་དབང་ལྡན་བཀོད་པ་ཞེས་བྱ་བར། གྲུབ་པ་ཐོབ་པའི་གཤེན་པོ་རྣམས་དང༌། ལྷ་མ་སྲིན་སྡེ་བརྒྱད་རྣམས་འདུས་ནས་སྔགས་ཀྱི་འཆད་ཉན་དང་བསྟན་པ་སྐྱོང་བར་བྱེད་དོ།། ༧ ནུབ་བྱང་ན་གསས་ཁང་རྣམ་དག་དཀར་པོ་ཞེས་བྱ་བའི་ཕྱི་རོལ་དུ་གྲོང་ཁྱེར་ཆེན་པོ་རྣམ་དག་བཀོད་པ་ཞེས་བྱ་བ་ཡོད་དོ།། ༧ བྱང་ཤར་ན་གསས་ཁང་གཤེན་རབ་སྐུ་ཚད་ཅེས་བྱ་བའི་ཕྱི་རོལ་དུ་གྲོང་ཁྱེར་ཆེན་པོ་ཟ་མ་བཀོད་པ་ཞེས་བྱ་བ་ཡོད་དོ།། དེ་ནི་སྤྲུལ་སྐུའི་ཞིང་བཀོད་ཀྱི་བཤད་པ་མདོ་ཙམ་རྫོགས་སོ།། །། རྒྱས་པ་གཞུང་གཞན་དུ་བལྟ་བར་བྱའོ།། བཀྲ་ཤིས་སོ།། དགེའོ།།
རྡོ་རྗེ་སེམས་དཔའ།
རྡོ་རྗེ་སེམས་དཔའ​་ནི་ནང་པ་སངས་རྒྱངས་ཀྱི་ལྷ་གཅིག་རེད། གསང་སྔགས 1 སྡིག་སྒྲིབ་སྦྱོང་བ་ལ་ས་ཕྱོད་ཤིན་ཏུ་ཆེ་བའི་ཡི་དམ་ཞིག ཕྱག་གཡས་རྡོ་རྗེ་སྙིང་གར་གསོར་ཤིང༌། གཡོན་པའི་དྲིལ་བུ་དཀུ་ལ་བརྟེན་པ། ཞབས་གཉིས་སྐྱིལ་མོ་ཀྲུང་གིས་བཞུགས་པ། སྐུ་མདོག་དཀར་གསལ་ཟླ་བའི་མདོག་ཅན། དེ་ལ་ལྷ་ཡབ་རྐྱང་དང༌། ཡུམ་བཅས་གཉིས་ཡོད། 2 རྒྱལ་བ་རྡོ་རྗེ་འཆང་ལའང་འཇུག་པའི་སྐབས་མང་པོ་ཡོད། རྗེའི་གསང་འདུས་བསྐྱེད་རིམ་གྱི་ཟིན་བྲིས་ལས། མདོར་བྱས་སུ། རེག་བྱ་རྡོ་རྗེ་ཉིད་དང་ནི། །རྡོ་རྗེ་སེམས་དཔའ་དང་ལྡན་གནས། །ཞེས་གསུངས་ཤིང་རྡོ་རྗེ་སེམས་དཔའ་ནི་རྡོ་རྗེ་འཆང་ངོ༌། །ཞེས་གསུངས་པ་དང་། མཁས་གྲུབ་ཆོས་རྗེའི་བསྐྱེད་རིམ་དངོས་གྲུབ་རྒྱ་མཚོ་༡༧བ༤ལས། བླ་མ་རྡོ་རྗེ་སེམས་དཔའ་ལྟར་འགྱིང་བག་ཅན་རྒྱན་ཐམས་ཅད་ཀྱིས་བརྒྱན་ནས་བཞུགས་པ་གསལ་བར་བལྟས་ལ། ཞེས་བླ་མ་རྡོ་རྗེ་འཆང་དུ་བསྒོམ་པར་གསུངས་པས། ཞེས་གསུངས་སོ། །སྒྲ་བཤད་ནི། བདེ་སྟོང་དབྱེར་མེད་ཀྱི་ཡེ་ཤེས་ཀྱི་དཔལ་དང་ལྡན་པའི་ཟུང་འཇུག་ནི་ངེས་དོན་གྱི་རྡོ་རྗེ་དང༌། དེ་ཉིད་གཟུགས་སྐུའི་རྣམ་པར་ཤར་བས་ན་སེམས་དཔའོ། །གཞན་ཡང་། བདེ་མཆོག་རྫོགས་རིམ་དངོས་གྲུབ་སྙེ་མ་༦༡ན༢ལས། འགྲོ་བའི་འདྲེན་མཆོག་རྡོ་རྗེ་སེམས་དཔའ་དེ། །དམིགས་མེད་བརྩེ་བས་ཀུན་ནས་བསྐྱེད་པ་ཡིས། །གདུལ་བྱའི་དབང་པོའི་རིམ་པ་ཇི་བཞིན་དུ། །མདོ་དང་བྱ་བ་སྤྱོད་པ་རྣལ་འབྱོར་དང་། གསང་མཐའ་རྣལ་འབྱོར་བླ་མེད་རྒྱུད་རྣམས་གསུངས། །ཞེས་གསུངས་པ་ལྟར་རོ། །
རྒྱལ་ཁང་རྩེ་སྤྲུལ་སྐུ་སྐལ་བཟང་ཆོས་འཕེལ།
༈ རྒྱལ་ཁང་རྩེ་སྤྲུལ་སྐུ་སྐལ་བཟང་ཆོས་འཕེལ་མཆོག་གི་རྣམ་ཐར་སོགས་གང་ཡང་མ་མཇལ། ཕལ་ཆེར་རྒྱལ་ཁང་རྩེ་པས་སྐུ་འཕྲེང་མང་ཙམ་ཞིག་བྱང་ཕྱོགས་ཧོར་གྱི་ཆ་ལས་ཁལ་ཁ་གཡས་རུ་ཛ་སག་ཐུ་ཁང་གི་ཨས་མག་གི་བླ་མར་་་་་
ཀིརྟི་སྐུ་ཕྲེང་གསུམ་པ་བསྟན་པ་རབ་རྒྱས་
ཨ་རིག་གི་ཡུལ་དུ་ཡབ་ཡོན་ཏན་དབང་ཕྱུག་དང་ཡུམ་སྐྱིད་མོ་ཡག་གཉིས་ཀྱི་སྲས་སུ་རབ་བྱུང་དགུ་པའི་ཤིང་བྱི(༡༥༦༤)ལོར་འཁྲུངས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འདིའི་དགུང་རྙིང་ས་ཁྱི་ལོ་ཡིན་པར་བཤད་སློབདཔོན་རྡོ་རྗེ་གྲགས་པ་དང་ཞབས་དྲུང་བསྟན་པ་གྲགས་པསོགས་ཀྱི་དྲུང་དུ་རབ་བྱུང་གི་སྡོམ་པ་བཞེས། མཚན་ལབསྟན་པ་རབ་རྒྱས་ཞེས་གསོལ། དགུང་ལོ་ཉེར་བདུན་པརབ་བྱུང་བཅུ་པའི་ལྕགས་སྟག(༡༥༩༠)ལོར་དབུས་གཙང་དུ་ཕེབས། ཏཱ་ལའི་བླ་མ་སྐུ་ཕྲེང་ལྔ་པ་རིན་པོ་ཆེ་དངམཇལ་ཞིང་། པཎ་ཆེན་རིན་པོ་ཆེ་སྐུ་ཕྲེང་བཞི་པ་བློ་བཟང་ཆོས་ཀྱི་རྒྱལ་མཚན་གྱི་དྲུང་ནས་བསྙེན་རྫོགས་ཀྱི་སྡོམ་པབཞེས། པཎ་ཆེན་དེ་ཉིད་དང་། རྒྱལ་དབང་སྐུ་ཕྲེང་ལྔ་པ་རིན་པོ་ཆེ། ས་སྐྱ་བདག་ཆེན་རིན་པོ་ཆེ་སོགས་བླ་མ་མངཔོ་བསྟེན་ནས་མདོ་སྔགས་ཀྱི་ཆོས་མང་པོ་གསན། དགུངལོ་སོ་དགུ་པ་ལ་རང་ཡུལ་དུ་བྱོན། མཁའ་འགྲོ་ཕུག་རིང་དང་རྒན་རྒྱའི་གཉའ་གོང་བྲག་དཀར་གྱི་གནས་སྒོ་ཕྱེ། རི་བོ་རྩེ་ལྔ་དང་ལོའུ་ཀྱ་ཏུན་སོགས་གནས་ཆེན་གྲགས་པ་ཅན་མང་པོར་བྱོན་ནས་སྒོམ་སྒྲུབ་མཛད། མིང་རྒྱལ་རབས་ཀྱིགོང་མ་ཁྲུང་ཀྲེང་གིས་པེ་ཅིན་དུ་གདན་དྲངས་པ་ལྟརཕེབས་ནས་ཟླ་བ་གཅིག་དང་ཞག་ལྔ་བཞུགས། གོང་མསབླ་མ་འདི་ཉིད་ལ་ཀྱིན་ཐའི་ཙིན་ཙེ་གེའུ་ཏང་སེ(བླ་མཐུགས་རྗེ་ཆེན་པོ་འགྲན་མེད་སེང་གེ)ཞེས་པའི་ལུང་དངཐམ་ཀ་ཕུལ། གུ་ཤི་ཧན་གྱིས་བོད་ས་གནས་དབང་དུབསྡུས་ནས་དགའ་ལྡན་ཕོ་བྲང་གེ་སྲིད་དབང་བཙུགས་རྗེས་དབུས་སུ་ཕེབས་ནས་ཏཱ་ལའི་བླ་མ་སྐུ་ཕྲེང་ལྔ་པ་རིན་པོ་ཆེདང་མཇལ་ཏེ་རང་ཡུལ་དུ་ཕེབས་ནས་དགུང་ལོ་བརྒྱད་ཅུབཞེས་པ་རབ་བྱུང་བཅུ་གཅིག་པའི་ཆུ་ལུག(༡༦༤༣)ལོར་སྐུ་གཤེགས། 《སྟོག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་། སྐུ་གཤེགས་པའི་ལོ་ནི༡༦༡༧ལོ་སྟེ་རབ་བྱུང་བཅུ་གཅིག་པའི་མེ་སྦྲུལ(ཏཱ་ལའི་བླ་མ་སྐུ་ཕྲེང་ལྔཔ་སྐུ་འཁྲུངས་པའི་ལོ་དེ་ཡིན)ལོ་ཡིན་པར་བཤད་པ་ནོར་སྐྱོན་བྱུང་འདུགགསུམ་རྩོམ་སྐོར། གོང་གསལ《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》ལས་བླ་མའི་རྣལ་འབྱོར་དང་། གསོལ་འདེབས། གུར་ཞལ་གྱི་གཏོར་ཆོག་སོགས་པོད་དགུ་ཙམ་ཡོད་ཚུལ་འཁོད་འདུག
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀིརྟི་སྐུ་ཕྲེང་བཞི་པ་བློ་བཟང་འཇམ་དབྱངས་
མདོ་སྨད་པཱ་ལ་ཞེས་གྲགས་པའི་ས་གནས་སུ་ཡབ་འབུམ་ཐར་དང་ཡུམ་མེ་འགྱུ་གཉིས་ཀྱི་སྲས་སུ་རབ་བྱུང་བཅུགཅིག་པའི་མེ་སྤྲེལ(༡༦༥༦)ལོར་འཁྲུངས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་འདིའི་དགུང་རྙིང་མེ་སྦྲུལ་ཡིན་པར་བཤད་པ་ནོར)དགུང་ལོ་བཅུ་དྲུགནས་འདོན་ཆོས་སྤྱོད་དང་རིག་གནས་སོགས་ལ་སྦྱངས་པ་མཛད། དགུང་ལོ་ཉེར་དྲུག་པ་ལ་དབུས་སུ་བྱོན་ནསའབྲས་སྤུངས་བློ་གསལ་གླིང་གི་ཆོས་གྲྭར་ཞུགས་ཏེ་རྒྱལ་དབང་ལྔ་པ་རིན་པོ་ཆེ་དང་པཎ་ཆེན་རིན་པོ་ཆེའི་དྲུང་ནས་མདོ་སྔགས་ཀྱི་ཆོས་བཀའ་མང་དུ་གསན་ཞིང་དགེསློང་གི་སྡོམ་པ་བཞེས། རབ་བྱུང་བཅུ་གཉིས་པའི་ལྕགས་རྟ(༡༦༩༠)ལོར་གཞིས་དགོན་དུ་བླ་བྲང་ཐོག་མར་བརྩིགས། དགུང་ལོ་ང་གསུམ་པ་རབ་བྱུང་བཅུ་གཉིསཔའི་ས་བྱི(༡༧༠༨)ལོར་སྐུ་གཤེགས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་དགུང་ལོ་དྲུག་ཅུརེ་གཅིག་པ(༡༦༧༩)ལོར་གཤེགས་ཞེས་གསལ། ལོ་རྒྱུས་གནད་བསྡུས《མདོ་སྨད་ཆོས་འབྱུང》ལྕགས་དཔར་མའིཤོག་གྲངས་༧༡༧དང《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》ལྕགས་དཔར་མའི་ཤོག་གྲངས་༣༡ནས༣༣བར་གསལ་ལོ། །
གནས་ནང་དགོན།
'གནས་ནང་དགོན་ནི་ལྷ་ས་གྲོང་ཁྱེར་སྟོད་ལུང་བདེ་ཆེན་རྫོང་རྒུ་རུམ་ཤང་སྣ་མཁར་གྲོང་ཚོར་ཆགས་པའི་ཀརྨ་བཀའ་བརྒྱུད་ཀྱི་གདན་ས་ཞིག་ཡིན་ཞིང་། ཐོག་མར་ཞྭ་དམར་སྐུ་ཕྲེང་དང་པོ་རྟོགས་ལྡན་གྲགས་པ་སེང་གེས་རབ་བྱུང་ལྔ་པའི་ལྕགས་བྱ་ལོ་སྟེ་སྤྱི་ལོ༡༣༢༡ལོར་ཕྱག་བཏབ་ནས་ད་བར་ལོ་ངོ་དྲུག་བརྒྱ་ལྷག་ཙམ་གྱི་ལོ་རྒྱུན་ལྡན། འདས་པའི་ལོ་དུས་ནང་དགོན་དེ་སྔ་རྗེས་སུ་ཀམ་ཚང་ཡབ་སྲས་ཀྱི་ཡ་གྱལ་སུ་གྲགས་པའི་ཞྭ་དམར་སྤྲུལ་བརྒྱུད་དང་དཔའ་བོའི་སྤྲུལ་བརྒྱུད་གཉིས་པོས་བསྐྱངས།
མཚན་རྒྱས་པར་གནས་ནང་ཕུན་ཚོགས་གླིང་ཞེས་ཞུ། གནས་ནང་ཞེས་པ་ནི། གནས་ཙ་རི་སྐོར་བ་དང་ཁྱད་མེད་པས་དེའི་ནང་སོར་ཆགས་པས་གནས་ནང་ཞེས་ཟེར། ཁ་སྟོད་ནས་བྱང་ངོས་ཀྱི་རི་ལྡེབས་སུ་སྤྱི་ལེ་གཉིས་ལྷག་ཙམ་སྤྱིར་བཏང་འཁོར་ལམ་བརྒྱུད་སོང་ན་ཞལ་ཤར་དུ་ཕྱོགས་པའི་དགོན་དེ་མཇལ་རྒྱུ་ཡོད། དགོན་དེ་ནི་ཞྭ་དམར་སྐུ་ཕྲེང་དང་པོ་རྟོགས་ལྡན་གྲགས་པ་སེང་གེས་སྤྱི་ལོའི་དུས་རབས་བཅུ་བཞི་པའི་དུས་འགོར་ཕྱག་བཏབ་གནང་མཛད། རྟོགས་ལྡན་གྲགས་པ་སེང་གེ་ཆིབས་དྲེལ་དཀར་པོ་ཞིག་ལ་ཆིབས་ཏེ་གནས་འཚོལ་དུ་ཕེབས་སྐབས་ད་ལྟའི་དགོན་གཤམ་དུ་སྤང་སྡིངས་ཞིག་ཡོད་པར་གཟིམས་ཏེ་བཞུགས་སྐབས་ས་དེར་རྡོ་རྗེ་ཕག་མོའི་སྐུ་དབྱིབས་ཀྱི་གཟིགས་སྣང་བྱུང་། ཞིང་སྐྱོང་ཡབ་ཡུབ་ཞལ་གཟིགས་ཏེ་འདྲེ་སྲིན་ཐམས་ཅད་རི་དྭགས་སུ་བསྒྱུར་གནང་ནས་དགོན་དེའི་ལྟག་ཏུ་ཤུག་པ་གཉིས་ཡོད་པ་སོ་སོར་ཐིམ། ས་དེ་གནས་ཙ་རི་དང་ཁྱད་མེད་དུ་བྱིན་གྱིས་རླབས་གནང་ནས་དགོན་དེ་རྡོ་རྗེ་ཕག་མོའི་སྐུ་སྤང་ནང་དུ་ཕྱག་བཏབ་གནང་མཛད་དེ་ཀརྨ་བཀའ་བརྒྱུད་ཀྱི་ཕྱག་བཞེད་གནང་། ཞྭ་དམར་སྐུ་ཕྲེང་དགུ་པ་བར་དབྱར་ཁ་ཡངས་ཅན་དགོན་དང་དགུན་ཁ་གནས་ནང་དགོན་དུ་བཞུགས། དེ་རྗེས་ཀརྨ་སྐུ་ཕྲེང་བརྒྱད་པ་དང་དུས་མཉམ་པར་རྒྱ་གར་མཁས་པ་དྲུག་གི་ཡ་གྱལ་པཎ་ཆེན་ཤེས་རབ་འབྱུང་གནས་ཀྱི་རྣམ་སྤྲུལ་དཔའ་བོ་གཙུག་ལག་ཕྲེང་བར་དཔའ་བོ་ཞེས་པའི་ཆེ་སྟོད་ཀྱི་མཚན་དང་དགོན་དེ་གནང་བ་ནས་བཟུང་དགོན་དེའི་དགོན་བདག་གནས་ནང་དཔའ་བོ་རིན་པོ་ཆེ་སྐུ་ཕྲེང་རིམ་བྱོན་གྱིས་བསྐྱངས། ད་ལྟ་དཔའ་བོ་སྨྲ་བའི་སྒྲ་དབྱངས་བར་སྐུ་ཕྲེང་དགུ་བྱུང་། དཔའ་བོ་གཙུག་ལག་འཕྲེང་བ་ནི། ཚད་མའི་གཞུང་ལའང་ཤིན་ཏུ་མཁས་པ་རྗེ་ཙོང་ཁ་པ་ལྟ་བུ་བྱུང་སྟེ་བཀའ་བརྒྱུད་ཀྱི་བསྟན་པ་ལ་མཛད་འཕྲིན་ཤིན་ཏུ་རྒྱས་ཏེ་དགོན་དེ་ལའང་དགེ་འདུན་ཞལ་གྲངས་བརྒྱད་ཅུ་སྐོར་འདུས། སྔོན་འདུ་ཁང་ཀ་བ་ཉེར་བཞིའི་ནང་གསེར་ཟངས་ཀྱི་རྒྱལ་བ་བྱམས་པ་ཐོག་སོ་ཉིས་ལྡན་དང་དེའི་གཡས་གཡོན་དུ་སྐུ་རྒྱུ་དེ་འདྲའི་ཐུབ་དབང་མི་ཚད་མ་གཉིས་ཡོད་པར་བསྟན་པ་མེས་མི་འཇིགས་པའི་མེ་འཇིགས་མ་དང་། ཆུས་མི་འཇིགས་པའི་ཆུ་འཇིགས་མ་ཞེས་ཞུ། གསེར་གདུང་ལྷ་ཁང་ཞྭ་དམར་སྐུ་ཕྲེང་དང་པོའི་གསེར་གདུང་ཞེས་གསེར་དང་བྱེ་མ་མཉམ་བསྲེས་ཀྱིས་བཞེངས་པའི་སྐུ་དམར་གདུང་བཞུགས་པའི་གདུང་རྟེན་ཐོག་སོ་ཉིས་ལྡན་དང་། དེའི་ལྟག་ཏུ་དངུལ་གདུང་ལྷ་ཁང་ནང་དཔའ་བོ་གཙུག་ལག་ཆོས་རྒྱལ་གྱི་སྐུ་དམར་གདུང་བཞུགས་པའི་དངུལ་གྱི་གདུང་རྟེན། དཔའ་བོ་གཙུག་ལག་ཆོས་རྒྱལ་གྱིས་གཏེར་ལས་བཞེས་པའི་མཁའ་འགྲོའི་རྫ་རྔ་ཞེས་པ་སོགས་རྟེན་དང་བརྟེན་པ་ཇི་སྙེད་མཇལ་རྒྱུ་ཡོད། ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་སྔོན་གྱི་འདུ་ཁང་གི་གཙང་ཁང་སྦུག་མར་སྔོན་གྱི་བྱམས་པའི་སྐུ་ཚབ་འཇིམ་གྱི་བྱམས་པ་སྐུ་ཚད་དེ་འདྲ་དང་། གཡས་གཡོན་གྱི་ཐུབ་པའི་སྐུ་བརྙན་གྱི་སྐུ་ཚབ། མཁའ་འགྲོའི་རྫ་རྔ་སྔོན་གྱི་དེ་རང་། འདུ་ཁང་ནང་གཡས་སུ་མཁན་སློབ་ཆོས་གསུམ་དང་། གཡོན་དུ་མར་མེ་དྭགས་གསུམ། དཔའ་བོ་རིན་པོ་ཆེ་སྐུ་ཕྲེང་རིམ་བྱོན་དང་། ཀརྨ་པ་སྐུ་ཕྲེང་རིམ་བྱོན་གྱི་ལྡེབས་རིས་སོགས་དང་། གཞན་ཡང་སྐུ་གསུང་ཐུགས་རྟེན་གསར་བཞེངས་གནང་བ་མང་པོ། དགོན་དེའི་ཉེ་འདབས་སུ་ཞྭ་དམར་སྐུ་ཕྲེང་དང་པོ་དང་། དཔའ་བོ་གཙུག་ལག་ཆོས་རྒྱལ་གྱི་སྐུ་རུས་བཞུགས་པའི་མཆོད་རྟེན་གཉིས། རྒྱབ་རིའི་ལྡེབས་སུ་ཞྭ་དམར་སྐུ་ཕྲེང་དང་པོའི་ཐོག་མའི་བཞུགས་གནས། བྱང་ཤར་གྱི་རི་སྟེང་དུ་བསམ་གཏན་རྩེ་ཞེས་དཔའ་བོ་སྐུ་ཐོག་རིམ་བྱོན་གྱི་སྒྲུབ་ཁང་ཞིག་ཀྱང་མཇལ་རྒྱུ་ཡོད་པ་བཅས།
གཙུག་གཏོར་རྣམ་རྒྱལ་མ།
གཙུག་གཏོར་རྣམ་རྒྱལ་མ་ནི་ནང་པ་སངས་རྒྱངས་ཀྱི་ལྷ་གཅིག་རེད།
རྒྱལ་ཁང་རྩེ་སྤྲུལ་སྐུ་རྟ་མགྲིན་བཛྲ།
༈ རྒྱལ་ཁང་རྩེ་སྤྲུལ་སྐུ་རྟ་མགྲིན་བཛྲ་མཆོག་གི་རྣམ་ཐར་སོགས་གང་ཡང་མ་མཇལ། ཕལ་ཆེར་རྒྱལ་ཁང་རྩེ་པས་སྐུ་འཕྲེང་མང་ཙམ་ཞིག་བྱང་ཕྱོགས་ཧོར་གྱི་ཆ་ལས་ཁལ་ཁ་གཡས་རུ་ཛ་སག་ཐུ་ཁང་གི་ཨས་མག་གི་བླ་མར་་་་་
༡༨༥༦ལོ།
༡༨༥༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀརྨ་པ་ཐེག་མཆོག་རྡོ་རྗེ་
ཀརྨ་པ་ཐེག་མཆོག་རྡོ་རྗེ་ནིཀརྨ་བཀའ་བརྒྱུད་ཀྱི་ཀརྨ་པ་ཞིག་རེད།
ཟླ་༤ཚེས་༢༢ཉིན་
ཟླ་༤ཚེས་༢༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༡༢པ་ཡིན། ལོ་མཇུག་ལ་ད་དུང་ཉིན་༢༥༣ཡོད།
ཀརྨ་པ་མཁའ་ཁྱབ་རྡོ་རྗེ་
ཀརྨ་པ་མཁའ་ཁྱབ་རྡོ་རྗེ་ནིཀརྨ་བཀའ་བརྒྱུད་ཀྱི་ཀརྨ་པ་ཞིག་རེད།
ཕྱུག་རི།
ཕྱུག་རིའི་ངོ་སྤྲོད།
རྒྱ་བ་རོང་།
སྡེ་རོང་།
པར་རིས་མཛེས་ཁྱམས།
ཞྭ་དམར་རིན་པོ་ཆེ་ཕྲིན་ལས་ཀུན་ཁྱབ
ཞྭ་དམར་རིན་པོ་ཆེ་ཕྲིན་ལས་ཀུན་ཁྱབ་ནིཀརྨ་བཀའ་བརྒྱུད་ཀྱི་ཞྭ་དམར་པ་ཞིག་རེད།
ཟླ་༤ཚེས་༢༣ཉིན་
ཟླ་༤ཚེས་༢༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༡༣པ་ཡིན། ལོ་མཇུག་ལ་ད་དུང་ཉིན་༢༥༢ཡོད།
ཞྭ་དམར་རིན་པོ་ཆེ་ཆོས་གྲུབ་རྒྱ་མཚོ
ཞྭ་དམར་རིན་པོ་ཆེ་ཆོས་གྲུབ་རྒྱ་མཚོ་ནིཀརྨ་བཀའ་བརྒྱུད་ཀྱི་ཞྭ་དམར་པ་ཞིག་རེད།
ལྕང་སྐྱ་བལོ་བཟང་དཔལ་ལདན་བསྟན་པའི་སྒྲོན་མེ།
ལྕང་སྐྱ་བལོ་བཟང་དཔལ་ལདན་བསྟན་པའི་སྒྲོན་མེ་ནིདགེ་ལུགས་པ་ཀྱི་ལྕང་སྐྱ་ཧོ་ཐོག་ཐུ་ཞིག་རེད།
ལྕང་སྐྱ་རོལ་པའི་རྡོ་རྗེ།
ལྕང་སྐྱ་རོལ་པའི་རྡོ་རྗེ་ནིདགེ་ལུགས་པ་ཀྱི་ལྕང་སྐྱ་ཧོ་ཐོག་ཐུ་ཞིག་རེད།
ཟླ་༤ཚེས་༢༥ཉིན་
ཟླ་༤ཚེས་༢༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༡༥པ་ཡིན། ལོ་མཇུག་ལ་ད་དུང་ཉིན་༢༥༠ཡོད།
པདྨ་འཕྲིན་ལས་
པདྨ་འཕྲིན་ལས། བོད་རང་སྐྱོང་ལྗོངས་མི་དམངས་སྲིད་གཞུང་གི་ཀྲུའུ་ཞི(2013-2017)།
འཕགས་པ་ལྷ་དགེ་ལེགས་རྣམ་རྒྱལ
འཕགས་པ་ལྷ་དགེ་ལེགས་རྣམ་རྒྱལ་ནི་དགེ་ལུགས་པ་ཀྱི་འཕགས་པ་ལྷ་ཧོ་ཐོག་ཐུ་ཞིག་རེད།
ཀུན་མཁྱེན་འཇམ་དབྱངས་བཞད་པ་བློ་བཟང་འཇིགས་མེད་ཐུབ་བསྟན་ཆོས་ཀྱི་ཉི་མ་
ཀུན་མཁྱེན་འཇམ་དབྱངས་བཞད་པ་བློ་བཟང་འཇིགས་མེད་ཐུབ་བསྟན་ཆོས་ཀྱི་ཉི་མ་ནིདགེ་ལུགས་པ་ཀྱི་ཀུན་མཁྱེན་འཇམ་དབྱངས་བཞད་པ་ཞིག་རེད།
ཟླ་༤ཚེས་༢༦ཉིན་
ཟླ་༤ཚེས་༢༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༡༦པ་ཡིན། ལོ་མཇུག་ལ་ད་དུང་ཉིན་༢༤༩ཡོད།
ཀིརྟི་སྐུ་ཕྲེང་ལྔ་པ་བློ་བཟང་བསྟན་པའི་རྒྱལམཚན་
མདོ་སྨད་རྡོ་སྟོད་ཁུལ་དུ་ཡབ་ཚེ་རིང་འབུམ་དང་ཡུམ་སྐྱིད་མོ་ཡག་གི་སྲས་སུ་རབ་བྱུང་བཅུ་གཉིས་པའི་ཆུ་འབྲུག(༡༧༡༢)ལོར་འཁྲུངས། 《སྟག་ཚང་ལྷ་མོ་ཀིརྟི་དྭགོན་གྱི་ལོ་རྒྱུས》གསར་རྩོམ་ནང་དགུང་རྙིང་ལྕགས་བྱ(༡༦༨༡)ལོ་ཡིན་པར་བཤད། དགུང་ལོ་བརྒྱད་ལ་། ཕེབས་དུས《ལམ་རིམ་ཉུང་ངུ་མཁས་པ་དགྱེས་པའི་མཆོད། སྤྲིན》ཞེས་པ་ལྗགས་རྩོམ་མཛད། གཉན་རྩེ་རིན་པོ་ཆེའི་། དྲུང་ནས་དགེ་ཚུལ་གྱི་སྡོམ་པ་བཞེས་ཤིང་མདོ་སྔགས་ཀྱི་། ཆོས་མང་དུ་གསན། དགུང་ལོ་ཉེར་གསུམ་པ་ཤིང་། སྟག༡༧༣༤ལོར་དབུས་སུ་བྱོན། རྒྱལ་སྲས་རིན་པོ་ཆེ་། འཇིགས་མེད་ཡེ་ཤེས་གྲགས་པ་ཏཱ་ལའི་བླ་མ་སྐུ་ཕྲེང་བདུན། པའི་སྐུ་ཚབ་ཏུ་བཞུགས་པའི་དྲུང་ནས་བསྙེན་རྫོགས་ཀྱི། སྡོམ་པ་བཞེས། པཎ་ཆེན་རིན་པོ་ཆེ་སྐུ་ཕྲེང་ལྔ་པ་བློབཟང་ཡེ་ཤེས་དང་། རྒྱལ་མཁན་ཆེན་གྲགས་པ་རྒྱལམཚན། ས་སྐྱ་མཁན་ཆེན་དཔལ་ལྡན་ཆོས་སྐྱོང་། ཁྲི་ཆེན་རྒྱལ་མཚན་སེང་གེའཇམ་དབྱངས་བཞད་པ་འཇིགསམེད་དབང་པོ། ལྕང་སྐྱ་རོལ་པའི་རྡོ་རྗེ་བཅས་བླ་མར་བསྟེན་ནས་མདོ་སྔགས་ཀྱི་ཆོས་བཀའ་ཡོངས་སུ་རྫོགས་པགསན། དགུང་ལོ་སོ་བདུན་པ་རབ་བྱུང་བཅུ་གསུམ་པའི་ས་འབྲུག(༡༧༤༨)ལོར་ཐ་ལ་རི་ཁྲོད་དུ་ཀིརྟི་དགོན་པའི་རྨང་གཞི་བཏིང་སྟེ་མིང་ལ་རྣམ་རྒྱལ་བདེ་ཆེན་གླིང་ཞེསབཏགས། སྔ་ཕྱིར་རོང་པོ་ཁུལ་དང་། ཅོ་ནེ། མཛོདདགེརྒྱལ་རོང་། རྔ་བ། སོག་ཡུལ་སོགས་སུ་བྱོནནས་བསྟན་འགྲོའི་དོན་རྒྱ་ཆེར་མཛད། དགུང་ལོ་དྲུག་ཅུ་བཞེས་པ་རབ་བྱུང་བཅུ་གསུམ་པའི་ལྕགས་ཡོས(༡༧༧༡)ལོར་སྐུ་གཤེགས། 《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》གསར་རྩོམ་ནང་སྐུ་གཤེགས་པའི་ལོ་ཤིང་ཕག་(༡༧༥༥)ལོ་ཡིན་པར་བཤད། སྐུ་གདུང་དམར་གདུང་དུ་བཞུགས་སུ་གསོལ་བ་དེང་སང་ཡང་མ་ཉམས་པརབཞུགས་པ་སྟག་ཚང་ལྷ་མོ་དགོན་དུ་མཇལ་རྒྱུ་འདུགགསུང་རྩོམ་མི་ཉུང་བ་ཞིག་ཡོད་ཚོད་འདུག་ཀྱང་པོདགྲངས་དང་ལེ་ཚན་ཇི་ཡོད་དཔྱད་གཞི་གསལ་བ་ཞིག་མརྙེད། ལོ་རྒྱུས་རྣམ་ཐར་ཁོང་ཉིད་ཀྱི་དངོས་སློབ་ཧོརསྤྲུལ་སྐུ་འཇམ་དབྱངས་མཁས་གྲུབ་པས་མཛད་པ་དངགསང་བའི་རྣམ་ཐར་གསང་ཚིག་མུ་ཏོ་རྒྱ་མཚོ་དོན་ལྡནགྱིས་མཛད་པ་ཡོད། ལོ་རྒྱུས་གནད་བསྡུས《མདོ་སྨདཆོས་འབྱུང》ལྕགས་དཔར་མའི་ཤོག་གྲངས༧༡༧ནས“༧༡༩བར་དང《སྟག་ཚང་ལྷ་མོ་ཀིརྟི་དགོན་གྱི་ལོ་རྒྱུས》ལྕགས་དཔར་མའི་ཤོག་གྲངས༣༣ནས་ཤོག་གྲངས༣༨བར་གསལ་ལོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
༡༨༥༥ལོ།
༡༨༥༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།